hotchpotch/miracl-hf-unified huggingface dataset:
การเกิดเอ็มบริโอ
การเกิดเอ็มบริโอ () เริ่มหลังจากปฏิสนธิได้ไซโกตแล้ว ไซโกตจะแบ่งตัวแบบไมโทซิสจาก 1 เป็น 2 และจาก 2 เป็น 4 ไปเรื่อยๆจนได้เป็นเอ็มบริโอที่เป็นกลุ่มของเซลล์ที่เป็นก้อน จากนั้นเอ็มบริโอจะมีการเจริญไปเป็นระยะต่างๆ
การเกิดเป็นบลาสตูลา เอ็มบริโอในระยะที่เป็นทรงลูกบอลทึบตันนี้จะจัดตัวเป็นบลาสตูลา (blastula) ซึ่งเป็นก้อนกลม ภายในกลวง บรรจุของเหลวต่างๆ ช่องกลวงนี้เรียกว่า บลาสโตซีล (blastoceal) การแบ่งตัวจากไซโกตเซลล์เดียวไปเป็นเอ็มบริโอที่มีหลายเซลล์นั้นเกี่ยวข้องกับการกำหนดอวัยวะในพัฒนาการขั้นต่อไป ทั้งนี้สารเคมีควบคุมการเจริญต่างๆในไซโทพลาสซึมของไซโกตจะกระจายไปยังส่วนต่างๆของเอ็มบริโอ ซึ่งทำให้มีการกำหนดการพัฒนาไปเป็นอวัยวะต่อไป
ในมนุษย์ ระยะที่เป็นบลาสตูลานี้เป็นระยะที่จะฝังตัวที่เยื่อบุมดลูกของแม่ จากนั้น เซลล์ชั้นนอกของเอ็มบริโอที่เรียกโทรโพบลาสต์ (Trophoblast) จะเปลี่ยนแปลงไปเป็นรก (Placenta) ซึ่งจะเป็นที่ที่ส่งอาหารและรับของเสียจากตัวอ่อนที่จะพัฒนาต่อไป โดยจะเชื่อมต่อกับเส้นเลือดแดงและเส้นเลือดดำของแม่ รกที่พัฒนาขึ้นนี้จะสร้างฮอร์โมนที่เรียกว่า Human chorionic gonadotropin (HCG) ซึ่งจะกระตุ้นให้คอร์ปัส ลูเทียมสร้างฮอร์โมนเอสโตรเจนและโปรเจสเตอโรนต่อไปอีก 3 เดือน ไม่เกิดเป็นประจำเดือน
แกสตรูเลชัน (gastrulation) เป็นขั้นตอนสำคัญที่ทำให้เกิดการกำหนดเนื้อเยื่อสามชั้นในขั้นตอนต่อมา กลไกการเกิดแกสตรูเลชันต่างกันไปในแต่ละสปีชีส์ ซึ่งมีขั้นตอนโดยทั่วไปเริ่มจาก บลาสตูลามีการแบ่งเป็นสองส่วนไม่เท่ากัน ด้านที่มีขนาดเล็กเรียกอะนิมอล โพล (animal pole) ด้านที่มีขนาดใหญ่เรียก เวเกตอล โพล (vegetal pole) เซลล์บริเวณที่จะพัฒนาไปเป็นเอ็นโดเดิร์ม (endoderm อยู่ด้านล่าง) เจริญยืดยาวเข้าไปในส่วนที่เป็นช่องว่างภายใน ส่วนเซลล์ที่จะไปเป็นเอกโตเดิร์ม (ectoderm อยู่ด้านบน) จะขยายตัวออกคลุมส่วนที่เป็นเอ็นโดเดิร์ม ส่วนเซลล์ที่จะไปเป็นมีโซเดิร์ม (mesoderm อยู่ระหว่างเซลล์ 2 ชั้นทั้งซ้ายขวา) จะขยายตัวออกแทรกไประหว่างเซลล์ทั้งสองชั้น สุดท้ายจะได้บลาสโตพอร์ที่เป็นช่องเข้าสู่ช่องว่างภายในชั้น"เอนโดเดิร์ม" ส่วนที่เป็นเอ็นโดเดิร์มเจริญยืดยาวและม้วนตัวเป็นช่อง ซึ่งจะเป็นช่องว่างของระบบย่อยอาหารต่อไปเรียกอาร์เคนเทอรอน (archenteron) ส่วนที่เป็นเอกโตเดิร์มแบ่งตัวคลุมส่วนที่เป็นเอ็นโดเดิร์มจนมิด ส่วนที่จะเป็นเอ็นโดเดิร์มนั้นเจริญแทรกไประหว่างส่วนทั้งสอง เมื่อแกสตรูเลชั่นเสร็จสิ้นลง เนื้อเยื่อเอ็มบริโอจะเห็นเป็นสามช่องอย่างชัดเจน คือเอกโตเดิร์มอยู่นอกสุด มีโซเดิร์มอยู่ตรงกลาง และเอ็นโดเดิร์มอยู่ด้านใน
เมื่อเกิดเนื้อเยื่อทั้งสามชั้นขึ้นแล้ว ต่อจากนี้เซลล์ในแต่ละชั้นจะแบ่งตัวต่อไปเป็นอวัยวะดังนี้ เอกโตเดิร์มไปเป็นเนื้อเยื่อบุผิว ระบบประสาท มีโซเดิร์ม ไปเป็นกระดูกสันหลัง กล้ามเนื้อเรียบ กล้ามเนื้อลาย ระบบไหลเวียนเลือดและระบบสืบพันธุ์ เอ็นโดเดิร์ม ไปเป็นระบบทางเดินอาหาร ระบบหายใจ ตับ ตับอ่อน ต่อมไทรอยด์ ต่อมไทมัส ระบบขับถ่ายปัสสาวะและระบบสืบพันธุ์
บันทึกรักคิมชูซอน สุภาพบุรุษมหาขันที
บันทึกรัก คิมชูซอน สุภาพบุรุษมหาขันที (The King and I) เป็นละครอิงประวัติศาสตร์ของสถานีโทรทัศน์ SBS จากประเทศเกาหลีใต้ ได้เริ่มออกอากาศเมื่อวันที่ 27 สิงหาคม พ.ศ. 2550 จนถึงวันที่ 1 เมษายน พ.ศ. 2551 จำนวนทั้งสิ้น 63 ตอน สำหรับประเทศไทยได้ออกอากาศทางสถานีโทรทัศน์ไทยทีวีสีช่อง 3 อสมท. ทุกวันเสาร์-อาทิตย์ 17.45-20.00 น. ตั้งแต่วันที่ 14 มิถุนายน 2551 เป็นต้นมา
ในปี 2559 ช่อง 3 แฟมิลี ได้นำละครเรื่องนี้กลับมาออกอากาศอีกครั้งโดยออกอากาศทุกวันจันทร์ - ศุกร์ เวลา 12.00 - 13.30 น. โดยออกอากาศต่อจากละครเรื่อง ดอกเตอร์จิน หมอข้ามศตวรรษ
ตามประวัติศาสตร์เกาหลีแล้ว ละครเรื่องนี้ดำเนินเรื่องตั้งแต่สมัยพระเจ้าเซโจ พระเจ้าเยจง สมัยพระเจ้าซองจง ซึ่งในละครเรื่องนี้กล่าวว่า คิมชูซอนเป็นพระสหายที่สนิทที่สุดกับพระเจ้าซองจงและหลงรักผู้หญิงคนเดียวกันคือ ยุนโซฮวา คิมชูซอนได้ตัดใจจากนางและเข้ารับราชการเป็นขันทีให้พระเจ้าซองจง ต่อมาพระเจ้าซองจงได้สถาปนายุนโซฮวาเป็นมเหสีเอกท่ามกลางการคัดค้านจากบรรดาขุนนางที่พยายามใส่ร้ายนางจนถูกปลด และได้รับยาพิษสวรรคตในที่สุด มเหสียุนมีพระราชโอรสหนึ่งองค์คือ องค์ชายยอนซังกุน หรือพระเจ้ายอนซัน ซึ่งได้ขึ้นครองราชย์ต่อจากพระเจ้าซองจงในเวลาต่อมา และคิมชูซอนก็ยังคงเป็นมหาดเล็กอยู่ถึงสมัยนี้พร้อมกับได้เป็น เจ้ากรมมหาดเล็ก ซึ่งในช่วงพระเจ้ายอนซันนี่เองที่เกี่ยวพันกับละครอีกเรื่องคือ แดจังกึม ซึ่งกล่าวถึงช่วงการสังหารปราชญ์หมู่ของพระเจ้ายอนซันที่ทำให้พ่อของแดจังกึมต้องเดือดร้อนและครอบครัวแยกกันไป
เจ้าคุณบวรโภชน์ (ฉิม)
เจ้าคุณบวรโภชน์ (ฉิม) เป็นพระพี่เลี้ยงในพระบาทสมเด็จพระพุทธยอดฟ้าจุฬาโลก ท่านมีนามเดิมว่าฉิม เป็นธิดาของเจ้าพระยายมราช (ฉ่ำ) ท่านมีชื่อเสียงในด้านการอาบน้ำทาขมิ้น ซึ่งพระพี่เลี้ยงท่านนี้เป็นผู้ที่ทาขมิ้นได้เหลืองงดงาม จนพระบาทสมเด็จพระพุทธยอดฟ้าจุฬาโลกทรงตั้งสมญานามให้คุณฉิมว่า "สีจันทร์"
เมื่อพระบาทสมเด็จพระพุทธยอดฟ้าจุฬาโลกเสด็จขึ้นครองราชย์พระองค์มีพระราชดำริจะพระราชทานบรรดาศักดิ์ท่านฉิมให้เทียบเท่าข้าราชการฝ่ายในให้ แต่ติดขัดข้องตรงที่ไม่เคยมีแบบแผนมาแต่โบราณ จึงโปรดพระราชทานได้เพียงเบี้ยหวัดปีละ 10 ชั่ง และเครื่องราชอิสริยยศพานหมากทอง หีบหมากทอง กระโถนทอง ขันล้างหน้าทองพร้อมพานรอง และโปรดให้ออกนามท่านฉิมว่า "เจ้าคุณบวรโภชน์"
เมื่อเจ้าคุณบวรโภชน์ถึงแก่อนิจกรรม พระบาทสมเด็จพระพุทธยอดฟ้าจุฬาโลกก็ได้โปรดพระราชทานโกศหลังเจียด(โกศโถ) และทรงภูษาลายยกพื้นขาวเสด็จพระราชดำเนินในการศพทุกๆวัน และ พระราชทานเพลิงศพ
โซยูทิงก์ยูแคนดานซ์ ฤดูกาลที่ 4
โซยูทิงก์ยูแคนดานซ์ (So You Think You Can Dance) เป็นรายการเรียลลิตี้โชว์ของสหรัฐอเมริกา สร้างโดยไซมอน ฟูลเลอร์, ไนเจล ลิธโกว์, อัลเลน ชาพิโร และแบร์รี่ อเดลแมน โดยเป็นรายการแข่งขันเต้นรำในสไตล์ต่างๆ เช่น ฮิพฮอพ ไจฟ์ ลีลาศ เต้นร่วมสมัย ฮัสเซิล บรอดเวย์ ควิกสเต็ป เวสต์โคสต์สวิง สมูธวอลซ์ เป็นต้น ฤดูกาลนี้เริ่มออกอากาศเมื่อวันที่ 22 พฤษภาคม 2008 และจะมีผู้เข้าร่วมแข่งขันถูกคัดออกสัปดาห์ละ 2 คนเป็นหญิง 1 คนและชาย 1 คนในทุกสัปดาห์จาก 20 คน ผู้ชนะจะได้เงินรางวัล 250,000 เหรียญสหรัฐอเมริกา ผู้ชนะในฤดูกาลนี้ได้แก่ โจชัว แอลเลน ได้รับตำแหน่งสุดยอดนักเต้นคนโปรดของอเมริกา ในวันที่ 7 สิงหาคม 2008 ออกอากาศในประเทศไทยทาง True Visions ช่อง True Series ทุกวันเสาร์ เวลา 20.00 น.
การออดิชั่นในฤดูกาลนี้ประกอบไปด้วย 6 เมืองสำคัญ ได้แก่:
เจสสิก้า คิง ได้รับบาดเจ็บ ทำให้ไม่สามารถแข่งขันต่อไปได้ จึงต้องถอนตัวออกจากการแข่งขัน และทำให้ คอมฟอร์ต เฟโดเก ได้กลับเข้ามาแข่งขันอีกครั้ง
แคที ชีน ได้รับรางวัล $50,000 ในฐานะนักเต้นหญิงคนโปรดของอเมริกา (America's favorite female dancer)
"กรรมการ:" ไนเจล ลิธโกว์, แมรี่ เมอร์ฟี่ย์ และ แดน คาราตี้
"กรรมการ:" ไนเจล ลิธโกว์, แมรี่ เมอร์ฟี่ย์ และ มีอา ไมเคิลส์
"กรรมการ:" ไนเจล ลิธโกว์, แมรี่ เมอร์ฟี่ย์ และ อดัม แชงค์แมน
"กรรมการ:" ไนเจล ลิธโกว์, แมรี่ เมอร์ฟี่ย์,นโปเลียน ดี'อูโม่ และ ทาบิธา ดี'อูโม่
"กรรมการ:" ไนเจล ลิธโกว์, แมรี่ เมอร์ฟี่ย์ และ มีอา ไมเคิลส์
* คอมฟอร์ต เฟโดเก และ เทย์น แจสเพอร์สัน ถูกกรรมการคัดออกคู่ แต่ เจสสิก้า คิง ได้ถอนตัวเนื่องจากอาการบาดเจ็บ ทำให้้ เฟโดเก ได้รับสิทธิ์ให้กลับเข้ามาแข่งอีกครั้ง
"กรรมการ:" ไนเจล ลิธโกว์, แมรี่ เมอร์ฟี่ย์ และ ลิล ซี 
"กรรมการ:" ไนเจล ลิธโกว์, แมรี่ เมอร์ฟี่ย์ และ โทนี่ เบซิล
"กรรมการ:" ไนเจล ลิธโกว์, แมรี่ เมอร์ฟี่ย์ และ อดัม แชงค์แมน
"กรรมการ:" ไนเจล ลิธโกว์, แมรี่ เมอร์ฟี่ย์ และ แมนดี้ มัวร์
* หลังจากวันประกาศผล เจสสิก้า คิง มีอาการบาดเจ็บ ทำให้ไม่สามารถแข่งต่อไปได้ จึงได้ถอนตัวออกจากการแข่้งขัน และทำให้คอมฟอร์ต เฟโดเก ได้กลับเข้ามาในการแข่งขันอีกครั้ง"กรรมการ": ไนเจล ลิธโกว์, แมรี่ เมอร์ฟี่ย์, เด็บบี้ อัลเลน, ลิล ซี, อดัม แชงค์แมน, มีอา ไมเคิลส์
* ไม่นับรวม เจสสิก้า คิง ที่ยังบาดเจ็บอยู่ ทำให้ไม่ได้ขึ้นแสดง
** เมอร์เรนและชบีบ ได้เข้าร่วมออดิชั่นในฤดูกาลที่ผ่านมา ชบีบ นั้นมีปัญหาในเรื่องปอดอักเลบ ทำให้ต้องถอนตัวออกจากการแข่งขัน และเมอร์เรน ก็ได้ออกจากการแข่งขันในสัปดาห์ลาสเวกัสตามมา ชบีบได้กลับมาออดิชั่นอีกครั้งและได้เป็น 20 คนสุดท้ายในฤดูกาลที่ 5
*** ประกอบไปด้วย ดมิทรีย์ แชปลิน, ไรอัน คอนเฟอริโด, อันย่า การ์นิส, เจมี่ กู๊ดวิน, แอลลิสัน โฮลเกอร์, ลอเรน ก็อทเลี๊ยบ, นีล เฮสเคล, โฮคุโตะ "ฮอค" โคนิชิ, ไอแวน คูแมฟ, เมโลดี้ ลาซาแยงก้า, โดมินิค แซนโดวาล, เบนจี้ ชวิมเมอร์ และ เทรวิส วอลล์
ซินแบด พิชิตตำนาน 7 คาบสมุทร
ซินแบด พิชิตตำนาน 7 คาบสมุทร (ภาษาอังกฤษ Sinbad: Legend of the Seven Seas) เป็นภาพยนตร์ออกในปี 2003 ดรีมเวิร์กแอนิเมชั่น โดยจะใช้แอนิเมชั่น 2 มิติ และ 3 มิติเข้าด้วยกันในบางเรื่อง
นี่คือเรื่องภาพยนตร์แอนิเมชั่น 2 มิติ เรื่องสุดท้ายที่ทำ โดยดรีมเวิร์คส์แอนิเมชั่เนื่องจากไม่สามารถตอบสนองความต้องการบ็อกซ์ออฟฟิศ และการตัดสินใจดรีมเวิร์คส์'ที่ประชาชนอเมริกันจะเป็นที่สนใจมากขึ้นในภาพ เคลื่อนไหวคอมพิวเตอร์
ซินแบดเป็นภาพยนตร์เรื่องแรกอย่างเต็มที่โดยใช้ระบบปฏิบัติการยูนิกซ์.
มอนสเตอร์และฉากหลังในภาพยนตร์ส่วนใหญ่เป็นคอมพิวเตอร์สร้างขึ้นในขณะที่ตัวละครเป็นคนที่วาดด้วยมือ
ซอดองโย สายใยรักสองแผ่นดิน
ซอดองโย สายใยรักสองแผ่นดิน (Seo Dong Yo) เป็นละครอิงประวัติศาสตร์ของ สถานีโทรทัศน์ SBS จากประเทศเกาหลีใต้ เป็นละครที่บอกเล่าชีวประวัติของพระเจ้ามู กษัตริย์พระองค์ที่ 30 แห่งแพ็กเจ โดยได้กล่าวถึงเรื่องราวการต่อสู้ การเผชิญอุปสรรค เพื่อก้าวเข้าสู่บัลลังก์จนเป็นผลสำเร็จ และเรื่องราวความรักของพระองค์กับองค์หญิงซันวา ธิดาแห่งกษัตริย์ชิลลา จนเป็นต้นกำเนิดของบทเพลง "ซอดองโย"
ละครโทรทัศน์เรื่องนี้ได้เริ่มออกอากาศที่เกาหลีเมื่อวันที่ 5 ตุลาคม 2548 จนถึงวันที่ 21 มีนาคม 2549 จำนวนทั้งสิ้น 55 ตอน
และในประเทศไทย ทาง สถานีโทรทัศน์ไทยทีวีสีช่อง 3 อสมท. ทุกวันเสาร์-อาทิตย์ 18.00-20.00 น. ตั้งแต่วันที่ 16 ธันวาคม 2549 จนจบบริบูรณ์ลงในวันที่ 21 เมษายน 2550
รายชื่อตัวละครในขุนช้างขุนแผน
รายชื่อตัวละครในขุนช้างขุนแผน
พระเจ้า พล ลิง
ขุนแผน
 ลูกชายคนแรกของขุนแผนกับนางบัวคลี่
ตำนานจอมกษัตริย์เทพสวรรค์
ตำนานจอมกษัตริย์เทพสวรรค (; ) เป็นละครย้อนยุคแนวแฟนตาซีของ สถานีโทรทัศน์ MBC ประเทศเกาหลีใต้
กล่าวถึงตำนานเล่าขานของต้นกำเนิดชนชาติเกาหลี ว่ามีเจ้าชายฮวานุง โอรสของเทพสูงสุดบนสวรรค์ ได้แต่งงานกับธิดาของเผ่าหมี และให้กำเนิดโอรสชื่อ ตันกุน ซึ่งต่อมาได้เป็นผู้ก่อตั้งอาณาจักรโซซอนโบราณ เมื่อ 1247 ปี ก่อนคริสตกาลและต่อมาได้กล่าวถึงองค์ชายทัมต๊อกหรือพระเจ้ากวางแกโตมหาราช กษัตริย์แคว้นแห่งโกคูรยอ
(ค.ศ.391-413)ซึ่งเป็นฮวานุงกลับชาติมาเกิดและเกิดมาพร้อมกับของวิเศษ4อย่าง
เสือขาว
บทความนี้เป็นบทความเกี่ยวกับ "เสือขาว (สัตว์ในปกรณัม) " หากต้องการดูบทความเสือขาวที่เป็นสัตว์ ดูที่ "เสือขาวเบงกอล"
เสือขาว (; ; ; ) เป็นหนึ่งในสี่เทพศักดิ์สิทธิ์ประจำทิศตะวันตก และฤดูใบไม้ร่วง เป็นสัตว์วิเศษของจีน เป็นเทพแห่งสงครามและการต่อสู้ เป็นตัวแทนของอำนาจบารมีและความเคารพยำเกรง เป็นเจ้าแห่งสัตว์ป่า สัตว์สี่เท้า สัตว์นักล่าทั้งมวล ในสมัยโบราณเสือขาวถูกใช้เป็นชื่อของหน่วยกำลังรบ เป็นตราสัญลักษณ์ของกองทัพ เป็นสัญลักษณ์ให้โชค ในงานหัตถกรรมต่างๆ นิยมให้เสือขาวคู่กับมังกรเขียว
เชื่อกันว่า เสือขาวเป็นเพียงสัตว์ในตำนาน ในสมัยราชวงศ์ฮั่น ผู้คนเชื่อว่าเสือขาวเป็นราชาของปีศาจ มีอายุยืนมาก ตำนานได้กล่าวไว้ว่าคราใดที่เสือขาวมีอายุ 500 ปีมันจะลงมาเกิดครั้งหนึ่ง หางของมันจะกลายเป็นสีขาวทั้งหมด และจะเกิดเป็นมนุษย์ในช่วงที่มีจักรพรรดิจีนปกครองอาณาจักรด้วยความเป็นธรรมอย่างที่สุด เพื่อสร้างสันติสุขให้กับโลก
"คัมภีร์แห่งถัง" กล่าวถึงการลงมาเกิดของเสือขาวไว้ว่า เสือขาวได้ลงมาเกิดเป็นแม่ทัพในรัชสมัยของจักรพรรดิถังไท่จง นามว่า หลัวเชิง และมังกรเขียวได้ลงมาเกิดเป็นแม่ทัพ ต้านซยฺงซิน ทั้งสองทำสัญญาเป็นพี่น้องร่วมสาบานกับฉิน ชูเป่า เชิ่งจือเจี๋ย และยูฉือ จิงเต้อ และเชื่อว่าหลังจากตายแล้วได้ไปเกิดใหม่ในสมัยราชวงศ์ถัง และ ราชวงศ์เหลียว เสือขาวเป็นเซวฺย์ เหรินกุ้ย และมังกรเป็นเจ้าชายเหอ ซูเหวิน ทั้งสองคนเป็นศัตรูกัน
ภายในสุสานยุคจั้นกั๋ว (ราว 433 ปีก่อนคริสตกาล) แห่งหนึ่งในมณฑลหูเป่ย ได้มีการขุดพบภาพวาดของหมู่ดาว 28 ดวงกับมังกรเขียวและเสือขาวบนภาชนะเคลือบใบหนึ่ง จึงมีหลักฐานที่แสดงว่า การกำหนดหมู่ดาวของจีนได้มีมานานแล้ว และถูกกำหนดโดยเทพทั้งสี่
เหอ เจียจิ้ง
เหอ เจียจิ้ง (; ; พินอิน: Hé Jiājìng) นักแสดงชาวฮ่องกง ซึ่งมีชื่อเสียงเป็นที่นิยมของชาวไทย จากบทบาทองครักษ์วังหลวง "จั่น เจา" ในละครโทรทัศน์ชุด เปาบุ้นจิ้น ของไต้หวัน (เสนอฉายในประเทศไทย ทางไทยทีวีสีช่อง 3 เมื่อปี พ.ศ. 2537, พ.ศ. 2550 และ พ.ศ. 2558)
เหอ เจียจิ้ง เกิดวันที่ 29 ธันวาคม พ.ศ. 2502 (ค.ศ. 1959) ที่ฮ่องกง บิดามารดาแยกทางกันตั้งแต่เขายังเด็ก คุณยายของเหอจึงเลี้ยงดูเขาต่อมา หลังจากคุณยายเสียชีวิตลง เหอเดินทางไปเรียนต่อที่วิทยาลัยนอริช ประเทศอังกฤษ พร้อมกับทำงานต่างๆ เพื่อหารายได้ระหว่างเรียน เขาเคยกล่าวเอาไว้ว่า ตัวเขาเองไม่เคยเลือกงาน ขอเพียงเป็นงานที่สุจริต ก็จะรับทำทั้งนั้น ไม่ว่าจะเป็นงานล้างจาน หรือแม้แต่งานเก็บศพก็ตาม ระหว่างนั้นทางอังกฤษเพิ่มค่าครองชีพ เหอคำนวณว่ารายรับจากการทำงาน คงไม่เพียงพอกับค่าเล่าเรียน ดังนั้นจากเดิมที่ตั้งใจว่าจะเรียน 4 ปี จึงต้องลดลงเหลือเพียง 2 ปี จากนั้นจึงเดินทางกลับฮ่องกง
เหอชอบเล่นกีฬาฟุตบอลเป็นอย่างมาก เคยเป็นนักฟุตบอลของมหาวิทยาลัยในระหว่างศึกษา หลังจากกลับฮ่องกง จึงตั้งใจสมัครเป็นนักฟุตบอลทีมชาติ แต่ปรากฏว่าไม่ผ่านการคัดเลือก จึงไปเรียนการแสดงที่มหาวิทยาลัยปักกิ่งและมีผู้แนะนำให้ลองสมัครเป็นนักแสดง ขณะนั้นเอทีวีกำลังเปิดรับสมัครอยู่ ปรากฏว่าผ่านการคัดเลือก เป็นนักแสดงในที่สุด หลังจากนั้น เหอแสดงภาพยนตร์ และละครโทรทัศน์หลายเรื่อง ตั้งแต่ปี พ.ศ. 2525 จนขึ้นเป็นพระเอกอันดับหนึ่ง และออกอัลบั้มร้องเพลงเป็นของตนเอง แต่เหอกลับมีชื่อเสียง เพียงระดับหนึ่งเท่านั้น เมื่อหมดสัญญาจากทางฮ่องกง เขาก็ออกเดินทางไปยังไต้หวัน โดยไม่ต่อสัญญา สำหรับผลงานเรื่องสุดท้ายในฝั่งฮ่องกง คือละครโทรทัศน์ชุด ขี่พายุดาบเทวดา (ซึ่งต่อมาภายหลังจึงกลับมาเป็นที่นิยม เมื่อละครชุดเปาบุ้นจิ้น ซึ่งเหอร่วมแสดง ประสบความสำเร็จอย่างสูง)
เมื่อย้ายไปรับงานแสดงที่ไต้หวัน เหอแสดงละครโทรทัศน์เรื่องแรกคือ งักฮุย เมื่อปี พ.ศ. 2533 ก่อนมาประสบความสำเร็จสูงสุด จากบทองครักษ์วังหลวงจั่น เจา ในละครชุดเปาบุ้นจิ้น ซึ่งออกฉายครั้งแรกเมื่อปี พ.ศ. 2536 ซึ่งความสำเร็จนี้ ส่งผลมายังประเทศไทย ขณะที่ละครชุดนี้ มาออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2537 ทำให้เขามีโอกาสมาแสดงคอนเสิร์ตในประเทศไทย และบันทึกเทปให้สัมภาษณ์ในรายการทไวไลท์โชว์ ของไตรภพ ลิมปพัทธ์ รวมถึงถ่ายทำภาพยนตร์โฆษณาขนมขบเคี้ยว ทางสถานีโทรทัศน์ในประเทศไทย เมื่อปี พ.ศ. 2538
สำหรับผลงานการแสดงในระยะหลัง เหอมีผลงานในฟงอวิ๋น ขี่พายุทะลุฟ้า ภาคสอง ซึ่งถ่ายทำในประเทศไทย ซึ่งออกฉายในปลายปี พ.ศ. 2552 โดยรับบทเป็น บ่เมี้ย หรือ บุรุษนิรนามชุดดำ สำหรับชีวิตส่วนตัวของเหอ ยังคงครองตัวเป็นโสดจนถึงปัจจุบัน
โรงเรียนเทศบาลวัดเกษมจิตตาราม
โรงเรียนเทศบาลวัดเกษมจิตตาราม (อนุบาลศึกษาพัฒนาการ) เป็นโรงเรียนระดับอนุบาลศึกษา ตั้งอยู่ที่ ตำบลท่าอิฐ อำเภอเมือง จังหวัดอุตรดิตถ์ สังกัดเทศบาลเมืองอุตรดิตถ์ กรมการปกครอง กระทรวงมหาดไทย เดิมโรงเรียนเทศบาลวัดเกษมจิตตาราม (อนุบาลศึกษาพัฒนาการ) เป็นโรงเรียนระดับประถมศึกษาและระดับก่อนประถมศึกษา (ปฐมวัย) ในปัจจุบัน โรงเรียนได้เปลี่ยนการเปิดการสอนเฉพาะระดับอนุบาลศึกษา ระดับก่อนประถมศึกษา (ปฐมวัย) เมื่อปี พ.ศ. 2553
โรงเรียนเทศบาลวัดเกษมจิตตาราม ตั้งขึ้นเมื่อวันที่ 1 กันยายน 2476 แต่เดิมอาศัยศาลาวัดเป็นที่เรียน
มีชื่อว่า “โรงเรียนประชาบาลท่าอิฐ” หรือเรียกชื่อตามวัดว่า “โรงเรียนวัดม่อนศัลยพงษาราม” และเมื่อวัดเปลี่ยนชื่อเป็นวัดเกษมจิตตาราม โรงเรียนจึงเปลี่ยนชื่อเป็น “โรงเรียนวัดเกษมจิตตาราม” ตั้งแต่ พ.ศ. 2482 เป็นต้นมา ต่อมา พ.ศ. 2496 เจ้าอาวาสวัด พ่อค้า ประชาชน เจ้าหน้าที่อำเภอ ได้ร่วมมือกันหาเงินสมทบกับงบประมาณก่อสร้างอาคารเรียนเป็นเอกเทศ และได้ย้ายมาเรียน เมื่อวันที่ 27 กุมภาพันธ์ พ.ศ. 2498 ซึ่งเป็นอาคารเรียนแบบ ป. 1 ข. เพียงหลังเดียว วันที่ 1 ตุลาคม พ.ศ. 2520 เทศบาลเมืองอุตรดิตถ์ ได้รับโอนโรงเรียนไปขึ้นตรงต่อเทศบาลเมืองอุตรดิตถ์ กรมการปกครอง กระทรวงมหาดไทย เปิดสอนตั้งแต่ชั้นอนุบาล 1 ถึงชั้นประถมศึกษาปีที่ 6
ปี พ.ศ. 2525 คณะกรรมการศึกษาและศิษย์เก่า บริจาคเงินสมทบกับเทศบาล เพื่อจัดซื้อที่ดิน จำนวน 2 ไร่ 1 งาน 34 ตารางวา ในราคา 230,000 บาท และกรมการปกครองได้อนุมัติเงินจำนวน 2,000,000 บาท ก่อสร้างอาคารเรียนคอนกรีต 2 ชั้น 1 หลัง จำนวน 8 ห้องเรียน
ปี พ.ศ. 2539 ได้รับงบประมาณก่อสร้างอาคารเรียนคอนกรีต 3 ชั้น จำนวน 12 ห้องเรียน วันที่ 1 สิงหาคม พ.ศ. 2543 ก่อสร้างอาคารอเนกประสงค์ โดยงบประมาณเทศบาลเมืองอุตรดิตถ์ จำนวน 3,000,000 บาท
ปี พ.ศ. 2544 เทศบาลเมืองอุตรดิตถ์จัดสรรงบประมาณ จำนวน 400,000 บาท เพื่อปรับปรุงสนามกีฬาพร้อมอัฒจรรย์ สำหรับชมกีฬาด้ายติดอาคารอเนกประสงค์
ปี พ.ศ. 2545 ได้รับงบประมาณก่อสร้างอาคารศูนย์วิชาชีพโดยต่อเติมจากอาคารอเนกประสงค์ 1 ชั้น จำนวน 2 ห้อง เป็นเงิน 800,000 บาท - ได้รับบริจาคเงินจำนวน 200,000 บาท ในการปรับปรุงและจัดทำห้องศูนย์วิจัยและพัฒนาการศึกษาจากคุณแม่เชื้อ บัวเลิศ
ปี พ.ศ. 2548 ได้รับงบประมาณต่อเติมโรงรถสำหรับนักเรียนด้านหลังอาคาร 2 จากเทศบาลเมืองอุตรดิตถ์เป็นเงิน 200,000 บาท
ปี พ.ศ. 2549 ได้รับงบประมารจากกรมส่งเสริมการปกครองท้องถิ่น ปรับปรุงพื้นอาคารอเนกประสงค์ชั้นล่าง เป็นพื้นปูกระเบื้อง เป็นเงิน 240,000 บาท สร้างห้องน้ำห้องส้วมสำหรับนักเรียน 1 หลัง เป็นเงิน 300,00 บาท เทศบาลจ่ายสมทบอีก 85,000 บาท
ปัจจุบันโรงเรียนเทศบาลวัดเกษมจิตตาราม มีอาคารเรียน 2 หลัง อาคารอเนกประสงค์ 1 หลัง โรงอาหาร 1 หลัง อาคารพิพิธภัณฑ์พื้นบ้าน 1 หลัง ห้องน้ำ 2 หลัง
ในวันที่ 1 เมษายน 2553 โรงเรียนเทศบาลวัดเกษมจิตตาราม ได้เปลี่ยนจากโรงเรียนประถมศึกษา เป็นโรงเรียนอนุบาล จัดการศึกษาระดับอนุบาล 1 - 3 เปลี่ยนชื่อเป็น โรงเรียนเทศบาลวัดเกษมจิตตาราม (อนุบาลศึกษาพัฒนาการ)สีส้ม (สีแสด)- สีขาว
คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา
คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา ก่อตั้งเมื่อปี พ.ศ. 2549 มีวัตถุประสงค์เพื่อจัดการเรียนการสอนสาขาศิลปศาสตร์ และบริหารธุรกิจ มีสำนักงานตั้งอยู่เลขที่ 128 ถนนห้วยแก้ว อำเภอเมือง จังหวัดเชียงใหม่คณะบริหารธุรกิจและศิลปศาสตร์ เปิดทำการเรียนการสอนใน 2 ระดับ คือ ระดับประกาศนียบัตรวิชาชีพ (ปวส.) และระดับปริญญาตรี โดยมีการเรียนการสอนใน 6 เขตพื้นที่ คือ เชียงใหม่(ส่วนกลาง) เชียงราย ลำปาง น่าน ตาก และพิษณุโลก
มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับคณะ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
เฉิน ฮุ่ยหลิน
เฉิน ฮุ่ยหลิน (, ) หรือในชื่อภาษาอังกฤษว่า เคลลี่ เฉิน ดารานักร้องนักแสดงสาวชาวฮ่องกง มีชื่อเดิมว่า เฉิน ฮุ่ยเหวิน และใช้ชื่อภาษาอังกฤษเดิมว่า วิเวียน (Vivien) เกิดเมื่อวันที่ 13 กันยายน พ.ศ. 2515 (ค.ศ. 1972) ที่ฮ่องกง เมื่อยังเล็กเธอเคยเรียนที่โรงเรียนโรสซารี่ฮิลล์ ก่อนจะไปเรียนต่อชั้นมัธยมปลายที่ญี่ปุ่น ก่อนที่จะไปเรียนต่อด้านกราฟิก ดีไซน์ ที่นิวยอร์ก ในปี พ.ศ. 2537 จากนั้นจึงเดินทางกลับมายังฮ่องกง ช่วงนี้เองเพื่อนของเธอได้แนะนำให้รู้จักกับผู้จัดการคนปัจจุบัน และชักนำเธอไปลองเทสต์เสียง จนได้เซ็นสัญญาเป็นนักร้องภายใต้สังกัด UMG นับเป็นการเปิดประตูให้เธอก้าวเข้าสู่วงการบันเทิงฮ่องกงอย่างเต็มตัว 
เริ่มเข้าสู่วงการได้ไม่นาน เฉิน ฮุ่ยหลินก็สามารถคว้ารางวัลนักร้องดาวรุ่งมาได้สำเร็จ แถมยังได้รางวัลนักร้องหญิงยอดนิยม ในงานแจกรางวัลแผ่นเสียงทองคำติดต่อกัน 2 ปีซ้อนในปี พ.ศ. 2542 และ พ.ศ. 2543 นอกจากนี้ยังคว้ารางวัลนักร้องหญิงฮ่องกงที่ได้รับการตอบรับดีทั่วเอเชีย 6 ปีซ้อนตั้งแต่ปี พ.ศ. 2544 - พ.ศ. 2549 และรางวัลอื่น ๆ อีกมากมาย และได้รับเลือกให้ร้องเพลงประกอบละคร แดจังกึม ภาคภาษาจีนอีกด้วย
ด้านงานการแสดง เธอมีบทบาทที่น่าจดจำจากการรับบทเป็น ดร.ลี จิตแพทย์สาวผู้บำบัด เหยิน (รับบทโดย เหลียง เฉาเหว่ย) ใน "Infernal Affairs"
ด้านชีวิตส่วนตัว สมรสกับคู่หมั้นนักธุรกิจที่คบหาดูใจกันมาอย่างยาวนานถึง 16 ปี ชื่อ อเล็กซ์ เฉิน เจี้ยนห้าว ทั้งคู่มีบุตรชายด้วยกันสองคน และเมื่อเดือนมีนาคม พ.ศ. 2554 เธอได้แท้งลูกฝาแฝดไป หลังจากท้องมาได้ 5 เดือน
บิลลี่ เข้ม
บิลลี่ เข้ม คืออัลบั้มชุดที่ 2 ของบิลลี่ โอแกน ออกวางตลาดเมื่อ 20 มีนาคม พ.ศ. 2532 กับสังกัดแกรมมี่ อัลบั้มชุดนี้โปรดิวซ์โดย จาตุรนต์ เอมซ์บุตร บันทึกเสียงที่ห้องบันทึกเสียง ศรีสยาม
อัลบั้มชุดนี้จะเป็นแนวร็อคอัลบั้มแรก ของ บิลลี่ โอแกน โดย บิลลี่ โอแกน ขอเลือกใช้แบ็คอัพด้วยตัวเอง นั่นก็คือวง เดอะ คิดส์ ซึ่งก่อนหน้า บิลลี่ เข้ามาแกรมมี่นั่น เขาเป็นนักร้องนำวง เดอะ คิดส์ นั่นเอง และบิลลี่กับวง เดอะ คิดส์ นั้น เล่นด้วยกันมาตั้งแต่สมัยเรียนมัธยมแล้วด้วย ซึ่งตอนหลัง วง เดอะ คิดส์ ได้กลายเป็นวงแบ็คอัพของไทยที่ดีที่สุดในยุค 80's
อัลบั้มเพลงดังของชุดนี้ อาทิเช่น "เอาอะไรมาแลกก็ไม่ยอม" , "อยากตะโกน" , "ฟ้าคงสะใจ" ,"ฝังไว้ในผืนดิน" โดยบิลลี่ยังร่วมเขียนเนื้อเพลง "ก็มันเป็นอย่างงั้น" ซึ่งเป็นเพลงเด่นจากภาพยนตร์เรื่อง "ฉลุย" ที่เขาแสดง
เล็ก ชิ้น สด
เล็ก ชิ้น สด อาจหมายถึง
องค์การความร่วมมืออิสลาม
องค์การความร่วมมืออิสลาม (; ) เป็นองค์การระหว่างประเทศของชาติมุสลิม มีสมาชิกราว 57 ประเทศ ประชากรรวมกว่า 1.2 พันล้านคน ทั้งในตะวันออกกลาง แอฟริกา เอเชียกลาง เอเชียตะวันออกเฉียงใต้ เอเชียใต้ อเมริกาใต้ โดยใช้ภาษากลางคือภาษาอาหรับ ภาษาอังกฤษ และภาษาฝรั่งเศส โดยมีวัตถุประสงค์เพื่อระดมสรรพกำลัง ปกป้องผลประโยชน์ของชาติสมาชิก รวมถึงการพูดเป็นเสียงเดียวกันในเรื่องสำคัญ ๆ ในเวทีสากล
เริ่มก่อตั้งเมื่อวันที่ 25 กันยายน 2512 โดยมีการประชุมระดับผู้นำครั้งแรกที่กรุงราบัต ประเทศโมร็อกโก หลังมัสยิดศักดิ์สิทธิ์อันเลื่องลือ Al-Aqsa ที่กรุงเยรูซาเลม ประเทศอิสราเอล ปัจจุบัน นายกรัฐมนตรีของเซเนกัล ดำรงตำแหน่งในฐานะประธานหมุนเวียนที่ประชุมโอไอซี ดำรงตำแหน่ง 3 ปี
โอไอซีมีบทบาทในประเทศไทยในกรณีพื้นที่ 3 จังหวัดชายแดนภาคใต้ ภายหลังการเกิดเหตุการณ์ความไม่สงบในพื้นที่ โดยส่งตัวแทนมาสังเกตการณ์เก็บข้อมูลในพื้นที่
พรรคอาปริสตาเปรู
พรรคอาปริสตาเปรู () หรือ พันธมิตรประชาชนปฏิวัติอเมริกา () เป็นพรรคการเมืองในประเทศเปรู
พันธมิตรประชาชนปฏิวัติอเมริกา ก่อตั้งในปีพ.ศ. 2467 โดยบิกตอร์ ราอูล อายา เด ลา ตอร์เร ในปีพ.ศ. 2528 อาลัน การ์ซีอาได้ขึ้นดำรงตำแหน่งประธานาธิบดี เป็นครั้งแรกของพรรค การ์ซีอาได้ขึ้นเป็นประธานาธิบดีอีกครั้งในปีพ.ศ. 2549 และเป็นผู้นำคนปัจจุบันของประเทศเปรู
เวทีไท
เวทีไท เป็นรายการถ่ายทอดสดคอนเสิร์ตประเภท เพลงลูกทุ่ง ซึ่งผลิตโดย บริษัท เอเชีย เทเลวิชั่น แอนด์ มีเดีย จำกัด (ก่อนหน้านั้น ผลิตโดย บริษัท มีเดีย ออฟ มีเดียส์ จำกัด (มหาชน) ตั้งแต่ปี พ.ศ. 2540 จนถึงปี พ.ศ. 2547) ปัจจุบันออกอากาศทาง ททบ. 5 ทุกเย็นวันเสาร์ เวลา 18.00-19.00 น. โดยเริ่มมาตั้งแต่เดือนสิงหาคม 2540 โดยออกอากาศทุกเย็นวันเสาร์
รูปแบบของรายการนี้ยังยึดหลักเป็นการแสดงคอนเสิร์ตของศิลปินเพลงลูกทุ่งที่เพิ่งมีผลงานเพลงออกสู่ท้องตลาด และในบางครั้งจะเชิญศิลปินเพลงรุ่นเก่ามาร่วมรายการ หรือในบางโอกาสจะจัดคอนเสิร์ตเป็นกรณีพิเศษ มีการสัญจรไปแสดงตามสถานที่ต่างๆ ทั่วประเทศ เพื่อให้ผู้ชมได้ใกล้ชิดกับรายการเวทีไทมากยิ่งขึ้น ด้วยเวทีที่ถูกตกแต่งอย่างวิจิตรอลังการ ซึ่งยังคงเป็นเอกลักษณ์ของรายการมาจนถึงปัจจุบัน
เวทีประจำรายการเวทีไท เริ่มแรกใช้ลานอเนกประสงค์ ตลาดไท รังสิต ต่อมาเมื่อปี 2541 ได้ย้ายไปที่ลานบันเทิง เดอะมอลล์ บางแค พอถึงปี 2551 ได้ย้ายไปที่ลานอเนกประสงค์พระประแดงพลาซ่า ต่อมาได้ย้ายเวทีมาอยู่ที่ลานอเนกประสงค์ พระประแดงอาเขต จนกระทั่งออกอากาศเทปสุดท้าย
ทว่า หลังจากได้ยุติการออกอากาศรายการเวทีไทลง ในกลางปี พ.ศ. 2555 ได้มีการเปิดช่องรายการเวทีไทขึ้น ทางจานดาวเทียมพีเอสไอ , จีเอ็มเอ็ม แซท และเคเบิลท้องถิ่น โดยเป็นการผลิตรายการต่างๆ เพื่อคนรักษ์ลูกทุ่ง และยังมีการนำคอนเสิร์ตเวทีไท มาออกอากาศซ้ำ (สถานีเวทีไท ออกอากาศเต็มรูปแบบ เมื่อเดือนมิถุนายน 2556 แต่ปัจจุบัน ได้ยุติการออกอากาศ ในปี 2558)
อนึ่ง "เวทีไท" เคยจัดทำรายการวิทยุที่คลื่นเอฟเอ็ม 90.0 เมกะเฮิร์ตซ์ อีกหนึ่งช่องทาง โดยเริ่มมาตั้งแต่ปี พ.ศ. 2542 ถึง พ.ศ. 2546 และยังได้จัดตั้งมูลนิธิเวทีไท เพื่อส่งเสริมและช่วยเหลือคนในวงการเพลงคลาสสิกและลูกทุ่งขึ้นมาอีกด้วย
ครุยวิทยฐานะไทย
ครุยวิทยฐานะไทย เป็นชุดพิธีการซึ่งสถาบันอุดมศึกษาในประเทศไทยโดยถือรับธรรมเนียมปฏิบัติมาจากพิธีการสำเร็จการศึกษาของสถาบันอุดมศึกษาทางตะวันตก ปัจจุบันครุยวิทยฐานะใช้ในพิธีพระราชทานปริญญาบัตรเพื่อแสดงถึงปริญญาวิทยฐานะที่ได้จากการสำเร็จการศึกษา
ครุยวิทยฐานะสำหรับสถาบันอุดมศึกษาของรัฐจะกำหนดไว้ในพระราชกฤษฎีกาหรือกฎหมายอื่น ส่วนสถาบันอุดมศึกษาของเอกชนกำหนดไว้ในข้อบังคับของตน การใช้ครุยวิทยฐานะสำหรับมหาวิทยาลัยรัฐโดยไม่ชอบนั้นมีโทษ
อนึ่ง มีการเข้าใจผิดว่าครุยวิทยฐานะไทยเป็นเป็นเสื้อครุยที่ได้รับพระราชทานจากพระมหากษัตริย์ไทย ซึ่งมีเพียงจุฬาลงกรณ์มหาวิทยาลัยเท่านั้นที่ได้รับพระราชทานพระบรมราชานุญาตจากพระบาทสมเด็จพระมงกุฎเกล้าเจ้าอยู่หัว ภายหลังจากการก่อตั้งมหาวิทยาลัยวิชาธรรมศาสตร์และการเมือง สถาบันอุดมศึกษาอื่น ๆ จึงได้ออกแบบครุยวิทยฐานะขึ้นเองโดยไม่ต้องขอพระราชทาน แต่ถูกเข้าใจผิดว่าครุยวิทยฐานะไทยทั้งหมดเป็นของพระราชทานและให้ความสำคัญในมุมมองของความศักดิ์สิทธิ์
ประเทศไทยมีแนวคิดเกี่ยวกับการใช้ครุยวิทยฐานะในปี พ.ศ. 2457 โดยพระบาทสมเด็จพระมงกุฎเกล้าเจ้าอยู่หัวมีพระบรมราชานุญาตให้ผู้สำเร็จการศึกษาในชั้นบัณฑิตจากโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวอยู่สามารถใช้ครุยเพื่อเป็นเกียรติยศได้ อย่างไรก็ตามในขณะนั้นโรงเรียนข้าราชการพลเรือนฯ จัดการเรียนการสอนได้เพียงระดับประกาศนียบัตรเท่านั้น จึงไม่มีการจัดสร้างเสื้อครุยเพื่อแสดงว่าเป็นผู้สำเร็จการศึกษาระดับปริญญาในขณะนั้น
เมื่อโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวได้รับการประดิษฐานขึ้นเป็นจุฬาลงกรณ์มหาวิทยาลัยในปี พ.ศ. 2460 และสามารถจัดการศึกษาถึงระดับปริญญาได้เป็นผลสำเร็จเมื่อปี พ.ศ. 2471 ในรัชสมัยของพระบาทสมเด็จพระปกเกล้าเจ้าอยู่หัว จึงมีความคิดที่จะสร้างเสื้อครุยสำหรับบัณฑิตจุฬาฯ และออกเป็นพระราชกำหนดเสื้อครุยบัณฑิตของจุฬาลงกรณ์มหาวิทยาลัยในปี พ.ศ. 2473 ถือเป็นครั้งแรกที่มีการใช้ครุยวิทยฐานะสำหรับผู้สำเร็จการศึกษาระดับปริญญาในประเทศไทย
เมื่อประเทศไทยได้ขยายการศึกษาในระดับอุดมศึกษา สถาบันอุดมศึกษาต่าง ๆ จึงได้จัดสร้างครุยวิทยฐานะเป็นลักษณะเฉพาะของตนเองมาจนถึงปัจจุบัน
ครุยวิทยฐานะไทยในปัจจุบันมีหลากหลายรูปแบบ ซึ่งแต่ละสถาบันอุดมศึกษาจะกำหนดรูปแบบของครุยวิทยฐานะให้มีลักษณะเฉพาะของตนเอง โดยสามารถจำแนกเป็นสองแบบหลัก ๆ ดังนี้
ครุยวิทยฐานะรูปแบบนี้มีลักษณะคล้าย ๆ ชุดครุยพระยาแรกนา หรือขุนนางสมัยโบราณหรือที่เรียกว่าครุยเทวดา โดยจุฬาลงกรณ์มหาวิทยาลัยเป็นสถาบันอุดมศึกษาแห่งแรกที่ใช้ครุยวิทยฐานะในรูปแบบนี้ 
ครุยวิทยฐานะรูปแบบนี้สามารถแยกตามชนิดเนื้อผ้าและสีได้ดังนี้
ครุยวิทยฐานะประเภทนี้มีลักษณะแบบครุยจะเป็นครุยคลุมใช้เนื้อผ้าทึบสีดำหรือสีอื่น ๆ อาจประดับฮูดหรือหมวกคล้ายกับครุยวิทยฐานะที่ใช้ในประเทศแถบตะวันตก โดยมหาวิทยาลัยธรรมศาสตร์เป็นสถาบันอุดมศึกษาแห่งแรกที่ใช้ครุยวิทยฐานะในรูปแบบนี้ ครุยวิทยฐานะรูปแบบนี้สามารถแยกลักษณะได้ดังนี้
ชมพูนุช ปิยธรรมชัย
ชมพูนุช ปิยธรรมชัย (ชื่อเล่น เจี๊ยบ) เกิดวันที่ 3 ตุลาคม พ.ศ. 2526 ที่กรุงเทพมหานคร เป็นลูกคนกลางในพี่น้อง 3 คน สำเร็จการศึกษาระดับจบอนุบาลและประถมศึกษาจาก โรงเรียนมีนบุรีศึกษา สำเร็จการศึกษาระดับจบประถมศึกษา โรงเรียนทรงวิทย์ศึกษา สำเร็จการศึกษาระดับจบมัธยมศึกษา โรงเรียนสตรีเศรษฐบุตรบำเพ็ญ สำเร็จการศึกษาระดับจบมัธยมศึกษา โรงเรียนทรงวิทย์ศึกษา สำเร็จการศึกษาระดับจบมัธยมศึกษา โรงเรียนบดินทรเดชา (สิงห์ สิงหเสนี) ๒ สำเร็จการศึกษาระดับปริญญาตรีวิชาเอกการแสดงและกำกับการแสดง จากคณะศิลปกรรมศาสตร์ มหาวิทยาลัยศรีนครินทรวิโรฒ และระดับปริญญาโท สาขานิเทศธุรกิจ คณะนิเทศศาสตร์ มหาวิทยาลัยธุรกิจบัณฑิตย์ ด้วยเกรดเฉลี่ย 3.39 เมื่อวันที่ 26 พฤศจิกายน 2553
เข้าสู่วงการบันเทิงตั้งแต่อายุ 10 ขวบ โดยเริ่มเล่นละครเรื่อง ร่มฉัตร ต่อมาเป็น 1 ในหนุ่มสาวดัชชี่ ปี 1997 รุ่นที่ 2 (รุ่นเดียวกับ อั้ม-อธิชาติ ชุมนานนท์) หลังจากนั้นมีผลงานละครมาโดยตลอดอย่างเช่น ตะวันทอแสง, มาหยารัศมี ร่มฉัตร พลังรัก, สาวน้อยร้อยมายา, กองร้อย 501, บ้านไร่เรือนตะวัน, ตั้งไข่ล้มพรหมไม่ลิขิต, รักเต็มร้อย, รักข้ามคลอง, กำนันหญิง, นะหน้าทอง, เบญจา..คีตา..ความรัก, อุ่นไอรัก ,ลูกไม้หลากสี ,มนต์รักลูกทุ่ง ,เพลิงพายุ, สตรีที่โลกลืม เป็นต้น
อัลบั้มเพลงฮิต
อัลบั้มเพลงฮิต เป็นอัลบั้มที่รวมเพลงที่ประสบความสำเร็จของศิลปินหนึ่งๆหรือหลายศิลปินไว้ในอัลบั้มเดียวกัน ศิลปินบางคนมีหลายอัลบั้มเพลงฮิต อาทิควีน เป็นต้น บ้างนิยมเป็นอัลบั้มรวมเพลงหลังการแยกวง หรือนักร้องเปลี่ยนอาชีพอื่น
ไม่มีอะไรเกินฝัน - ทูบีนัมเบอร์วัน
"ไม่มีอะไรเกินฝัน - ทูบีนัมเบอร์วัน" คือเพลงป๊อปในโครงการ "ทูบีนัมเบอร์วัน" เพลงใหม่ ต่อจากเพลง "ทูบีนัมเบอร์วัน" ขับร้องโดยทูลกระหม่อมหญิงอุบลรัตนราชกัญญา สิริวัฒนาพรรณวดี เป็นผลงานเพลงที่ 5 ของพระองค์ และเป็นเพลงที่ 2 จากโครงการฯ
เพลง "ไม่มีอะไรเกินฝัน - ทูบีนัมเบอร์วัน" เป็นผลงานการประพันธ์ของสารภี ศิริสัมพันธ์ แต่งเนื้อหาโดยสีฟ้า และเรียบเรียงดนตรีโดย วรฤทธิ์ เล่ห์วิสุทธิ์ มีเนื้อหาให้กำลังใจแก่คนรุ่นใหม่ให้มีความมุ่งมั่นตั้งใจทำตามความฝันของตน และพยายามเดินหน้าสู่จุดมุ่งหมายที่ฝันไว้เพื่อเป็นที่หนึ่งโดยไม่พึ่งพายาเสพย์ติด
มิวสิกวิดีโอถ่ายทำที่อาคารสำนักงานคิงเพาเวอร์ ซอยรางน้ำ เมื่อวันที่ 8 ตุลาคม พ.ศ. 2550 ดูและการผลิตโดยสีฟ้า มีทีมงานจากจีเอ็มเอ็มแกรมมี่ช่วยในการผลิต และมีศิลปินและบุคคลที่เป็นตัวอย่างที่ดีในสังคมมาร่วมแสดงได้แก่ กอล์ฟ-ไมค์ พิชญะ-พิรัชต์ นิธิไพศาลกุล, แบงค์-ปรีติ บารมีอนันต์, พั้นช์-วรกาญจน์ โรจนวัชร, สืบศักดิ์ ผันสืบ, ธงชัย พจน์สเถียร, อดิศักดิ์ ดวงแก้ว, พิเชษฐ์ กรุงเกตุ, เอกเทศ เกตุเอี่ยว, ธัญลักษณ์ โชติพิบูลย์ศิป์, ทักษพร กิตติอัครเสถียร, เจนวิทย์ วงศ์บัญสิน, บวร หงษ์ศรีจินดา, พิสุทธิ์ พรนิมิตร
เรื่องราวที่นำเสนอต้องการจะบอกกับวัยรุ่น ว่า ในเส้นทางความฝันสู่ความสำเร็จไม่ได้มาง่ายๆ เราจะประสบความสำเร็จเองได้ ต้องผ่านอุปสรรคต่างๆ อย่างในมิวสิกวิดีโอจะเห็นว่ามีบุคคลต่างๆ ทั้งศิลปิน นักกีฬา เด็กที่ชนะทางด้านวิชาการ ทุกคนต้องผ่านอุปสรรคผ่านทุกอย่างมาอย่างไม่ท้อถอย มีสติ
เพลงประชาสัมพันธ์โครงการ
เดทเมทัล
เดทเมทัล () เป็นแนวเพลงย่อยของเอกซ์ตรีมเฮฟวีเมทัล เป็นแนวเพลงที่มีเอกลักษณ์ในการใช้เสียงบิดกีตาร์หนักๆ การใช้เสียงร้องอันแข็งกร้าว ที่มีเสียงต่ำ คำราม และใช้จังหวะและเมโลดี้ที่รวดเร็ว จังหวะอัดกลอง และมีโครงสร้างเพลงที่สลับซับซ้อน ที่มีการเปลี่ยนจังหวะดนตรีไปมา เนื้อหาเพลงส่วนมากมักเกี่ยวข้องกับเนื้อหาเชิงลบที่รุนแรงก้าวร้าวทุกอย่าง เช่นเรื่องเกี่ยวกับเลือด ศพ การฆาตกรรม การทรมาน การสังหารหมู่ การข่มขืน การกินเนื้อมนุษย์ เป็นต้น นอกจากนี้ยังมีเรื่องเกี่ยวกับการเมือง ศาสนา เรื่องราวปรัมปรา เวทมนตร์ ลัทธิซาตาน ในบางส่วนอีกด้วย
เดมเมทัลเกิดจากการผสมระหว่างแนวแทรชเมทัลที่เน้นจังหวะเพลงโดยรวมรวดเร็วและหนักตามแบบแผนของดนตรีเมทัล และแนวแบล็กเมทัล ในช่วงยุค 1980 ที่จังหวะรวดเร็วคล้ายแทรชแต่มีโครงสร้างเสียงริฟฟ์กีตาร์ที่ไม่ชัดเจน โดยมีวงที่บุกเบิกแรกๆและมีอิทธิพลต่อวงการเดทเมทัลในเวลาต่อมาเช่น เวนอม, เชลติกฟรอสต์, สเลเยอร์ และคลีเอเตอร์ จนในเวลาต่อมาก็เกิดวงทีริเริ่มแนวนี้ เช่น พอสเสสต์ และเดท รวมไปถึง โอบิทัวรี ออโทปไซ และมอร์บิดแองเจิล ซึ่งได้รับการยกย่องว่าเป็นผู้บุกเบิกในแนวนี้อย่างแท้จริง ในช่วงปลายยุคทศวรรษที่ 1980 และต้นทศวรรษที่ 1990 เดทเมทัลเริ่มมีสังกัดเพลงที่มีวงเดทเมทัลสังกัดอยู่อย่าง Earache Records และ Roadrunner Records หลังจากนั้นเดทเมทัลเริ่มมีการกระจาย แตกแยกสู่แนวย่อยอื่น
เดทเมทัลจัดได้ว่าเป็นหนึ่งในแนวที่สุดโต่งที่สุดและไม่เป็นที่นิยมในกระแสหลัก นอกจากนี้ยังอาจกล่าวได้ว่าเป็นแนวที่หนักที่สุดในบรรดาแนวดนตรีทั้งหมดที่มีในปัจจุบัน วงเดทเมทัลส่วนใหญ่มักทั้งมีค่ายเพลงและไม่มีค่ายเพลง ซึ่งส่วนมากมักจะเป็นวงดนตรีใต้ดิน ทำให้คอนเสิร์ตตามสถานที่ต่างๆมักถูกแบนจากรัฐบาลและประชาชนบางส่วน แต่ถึงอย่างไรก็ดีในปัจจุบันนี้แนวเดทเมทัลก็ได้เข้าสู่กระแสในระดับหนึ่ง ซึ่งเห็นได้จากการติดอันดับอัลบั้มในชาร์ทบางประเทศ โดยเฉพาะอย่างยิ่งในสหรัฐอเมริกา ซึ่งมีวงเดทเมทัลที่สามารถจำหน่ายได้มากกว่า 1 ล้านก็อปปี้ได้แก่ เดทและแคนนิเบิลคอปส์ ซึ่งยังจัดได้ว่าเป็นวงเดทเมทัลที่ประสบความสำเร็จในด้านยอดขายมากที่สุด
แม้ว่าแนวเดทเมทัลจะมีเนื้อหาที่รุนแรง และไม่เป็นที่ต้องการของสังคมส่วนใหญ่ แต่ก็ถือเป็นหนึ่งในแนวดนตรีที่ใช้ทักษะสูงที่สุดแนวหนึ่ง โดยเฉพาะทักษะการร้องที่ถือเป็นเอกลักษณ์ที่สำคัญที่สุด รวมไปถึงจังหวะการโขกศีรษะ (Headbanging) ที่รุนแรงและรวดเร็ว กว่าแนวเมทัลอื่นๆ เพื่อประกอบจังหวะดนตรีขณะบรรเลง
หวง ชิวเซิน
หวง ชิวเซิน (จีนตัวเต็ม: 黃秋生, จีนตัวย่อ: 黄秋生, , พินอิน: Huáng Qiūshēng) หรือ อันโทนี หว่อง นักแสดงมากฝีมือชาวฮ่องกง เกิดเมื่อวันที่ 2 กันยายน ค.ศ. 1961 ที่ฮ่องกง โดยเป็นลูกครึ่งมีพ่อเป็นชาวอังกฤษ แม่เป็นชาวจีน มีชื่อจริงว่า อันทีโนี วิลเลียม เพร์รี (Anthony William Perry)
หวง ซิวเซิน มีพ่อซึ่งเป็นเจ้าหน้าที่ราชการของสหราชอาณาจักร ที่เข้ามายังฮ่องกง ในช่วงที่อังกฤษปกครองฮ่องกง เมื่ออายุได้ 4 ขวบ พ่อก็เดินทางกลับประเทศไป และไม่เคยได้พบกับพ่ออีกเลย โดยครั้งสุดท้ายที่ได้ติดต่อกับพ่อ คือเมื่ออายุ 12 ขวบ ขณะที่เจ้าตัวกำลังป่วยหนักจนถึงขั้นต้องผ่าตัด
หวง ชิวเซิน เข้าสู่วงการบันเทิงงเมื่อปี ค.ศ. 1982 ในสังกัดสถานีโทรทัศน์เอทีวี และอยู่ในวงการมานานถึงกว่า 10 ปี จนกระทั่งมีชื่อเสียงมาจากการรับทเป็นพ่อครัวโรคจิตในภาพยนตร์สยองขวัญ "The Ontold Story" หรือ "ซาลาเปาเนื้อคน" ในปี ค.ศ. 1993 จากนั้นจึงได้รับบทส่วนมากเป็นตัวประกอบ แต่มีความสำคัญอย่างยิ่งในเนื้อเรื่องในภาพยนตร์เรื่องต่าง ๆ ตามมา เช่น "Young and Dangerous" ทั้ง 5 ภาค, รับบทเทพกระบี่ ใน"The Storm Riders" ในปี ค.ศ. 1998, รับบทจินอ้าว อาจารย์ของหัวอิงสง ใน "A Man Called Hero" ปี ค.ศ. 1999, สารวัตรหว่องใน "Infernal Affairs" ทั้ง 3 ภาค และรับบทเป็นพ่อของเจย์ โชว ใน "Initial D" ในปี ค.ศ. 2005 และ "Secret" ในปลายปี ค.ศ. 2007
หวง ชิวเซิน เป็นนักแสดงมากฝีมือ ได้รับรางวัลต่าง ๆ มากมายในแวดวงภาพยนตร์ฮ่องกง และเป็นนักแสดงที่เจย์ โชว เคยให้สัมภาษณ์ว่านับถือเสมือนบิดาคนหนึ่งของตนเลยทีเดียว
ผลงานระดับฮอลลีวูดล่าสุด คือ "The Mummy: Tomb of the Dragon Emperor" ซึ่งเป็นภาคที่ 3 ของภาพยนตร์ฮอลลีวูดชุด "The Mummy" โดยภาพยนตร์นี้ได้ออกฉายช่วงปลายเดือนกรกฎาคม ปี ค.ศ. 2008
หลิว ชิงยฺหวิน
หลิว ชิงยฺหวิน (; ; หรือที่นิยมเรียกว่า หลิว ชิงหวิน) นักแสดงชาวฮ่องกงที่มีชื่อเสียง เกิดเมื่อวันที่ 16 กุมภาพันธ์ ค.ศ. 1964 ที่มณฑลกวางตุ้ง ประเทศจีน
หลิว ชิงยฺหวินมีชื่อเสียงมาจากการเป็นนักแสดงละครโทรทัศน์หลายเรื่อง เช่น "ศึกลำน้ำเลือด, ซิกัง จอมพยศ"และ"เจ้าพ่อตลาดหุ้น"
ในส่วนของภาพยนตร์ มีผลงานเป็นที่น่าจดจำได้แก่ "C’estla Vie, Mon Cheri" ในปี ค.ศ. 1993, "The Longest Nite" ในปี ค.ศ. 1998, "Running out of Time" ในปี ค.ศ. 1999 และ ปี ค.ศ. 2001, "La Brassiere" ในปี ค.ศ. 2002, "My Left Eye Sees Ghosts" ในปี ค.ศ. 2002, "My Name is Fame" ในปี ค.ศ. 2006, "Mad Detective" ในปี ค.ศ. 2007 เป็นต้น
หลิวเคยเป็นนักพากย์ มีหน้าที่พากย์เสียงให้ภาพยนตร์หลายเรื่อง ดังนี้
ท่าอากาศยานนานาชาติเสียมราฐ
ท่าอากาศยานนานาชาติเสียมราฐ-อังกอร์ (; อากาสยานฐานอนฺตรชาติเสียมราบองฺคร; , ) คือสนามบินที่ตั้งอยู่ในจังหวัดเสียมราฐ มีขนาดใหญ่เป็นอันดับสองของประเทศกัมพูชา
โรงพยาบาลควนกาหลง
โรงพยาบาลควนกาหลง เป็นโรงพยาบาลชุมชน ขนาด 30 เตียง ตั้งอยู่ที่หมู่บ้านซอย 7 อำเภอควนกาหลง จังหวัดสตูล บนถนนประชาสงเคราะห์ สายควนกาหลง-ละงู (ทางหลวงหมายเลข 4137) ห่างจากสามแยกนิคมควนกาหลง ถนนรัตภูมิ-สตูล (ทางหลวงหมายเลข 406) ประมาณ 14.5 กิโลเมตร และห่างจากถนนละงู-ฉลุง (ทางหลวงหมายเลข 416) ประมาณ 12.3 กิโลเมตร ในท้องถิ่นอาจเรียกชื่อว่า "โรงพยาบาลซอย 7" ตามที่ตั้งซึ่งอยู่ที่บ้านซอย 7 ของนิคมพัฒนาภาคใต้ (นิคมสร้างตนเอง) ควนกาหลง จังหวัดสตูล
ปัจจุบันโรงพยาบาลแห่งนี้ยังมีขนาดเพียง 30 เตียง ซึ่งในอนาคตอันใกล้จะยกระดับขึ้นเป็นโรงพยาบาลขนาด 60 เตียง เนื่องจากเป็นโรงพยาบาลแห่งเดียวในจังหวัดที่ต้องให้บริการประชาชนถึง 2 อำเภอ คืออำเภอควนกาหลง และอำเภอมะนัง ซึ่งได้ยกระดับมาจากกิ่งอำเภอมะนัง ของอำเภอควนกาหลง เมื่อปี พ.ศ. 2550 ที่ผ่านมา
และเพื่ออำนวยความสะดวกแก่ประชาชนในพื้นที่อำเภอมะนังซึ่งมีระยะทางห่างไกลจากโรงพยาบาล ทางโรงพยาบาลจึงจัดให้มีบริการคลินิกสำหรับผู้ป่วยโรคเรื้อรังที่สถานีอนามัยปาล์มพัฒนา ตำบลปาล์มพัฒนา อำเภอมะนัง เดือนละ 1 ครั้ง
คณะสัตวแพทยศาสตร์ มหาวิทยาลัยมหาสารคาม
คณะสัตวแพทยศาสตร์ ( มหาวิทยาลัยมหาสารคาม เป็นคณะสัตวแพทยศาสตร์ ในจังหวัดมหาสารคาม ภาคตะวันออกเฉียงเหนือ
มหาวิทยาลัยมหาสารคาม มีโครงการจัดตั้งคณะสัตวแพทยศาสตร์และสัตวศาสตร์ และยกร่างหลักสูตรสัตวแพทยศาสตร์บัณฑิต (สพ.บ.) ปีการศึกษา 2548 และแผนปฏิบัติราชการ พ.ศ. 2549-2552 ดำเนินงานหลักสูตรสัตวแพทยศาสตร์ เพื่อตอบความต้องการทางด้านสัตวแพทย์ในภาคตะวันออกเฉียงเหนือ
ในปี พ.ศ. 2551 มหาวิทยาลัยมหาสารคามอนุมัติการจัดตั้งคณะสัตวแพทยศาสตร์และสัตวศาสตร์
ในปี พ.ศ. 2555 สภามหาวิทยาลัยมหาสารคามได้มีมติให้จัดตั้ง คณะสัตวแพทยศาสตร์ ()
โดยโอนย้ายหลักสูตรสัตวแพทยศาสตร์ จากคณะสัตวแพทยศาสตร์และสัตวศาสตร์ (ปัจจุบัน คณะแพทยศาสตร์) และหลักสูตรสาขาเทคโนโลยีการผลิตสัตว์ จากคณะเทคโนโลยี) เข้าคณะใหม่นี้ด้วย
มหาวิทยาลัยมหาสารคาม จัดสร้างศูนย์บริการวิชาการและวิจัย คณะสัตวแพทยศาสตร์ (โรงพยาบาลสัตว์ใหญ่ เขตพื้นที่โนนราษี อำเภอบรบือ) ประมาณ 20 ไร่ เพื่อใช้ในการเรียนการสอนภาคปฏิบัติและให้บริการวิชาการด้านสุขภาพสัตว์ใหญ่ และจัดหาโรงพยาบาลสัตว์ใหญ่สำหรับการตรวจรับรองจากสัตวแพทยสภาเมื่อรับนิสิตในปีการศึกษา 2556 โดยเริ่มสำรวจพื้นที่ตั้งแต่เดือนตุลาคม พ.ศ. 2555
คณะสัตวแพทยศาสตร์ บริหารงานโดยมีคณะกรรมการประจำคณะ มีคณบดีเป็นผู้นำการบริหาร รองคณบดีฝ่ายบริหารและรองคณบดีฝ่ายกิจการพิเศษ รับผิดชอบตามโครงสร้างองค์กร จัดแบ่งออกเป็น 1 สำนักงาน และ 4 ภาควิชาและหน่วยงานเทียบเท่าภาควิชา ดังนี้
ปัจจุบันคณะสัตวแพทยศาสตร์ จัดการเรียนการสอน 1 หลักสูตร และสำนักงาน ก.พ. รับรอง คือการรับบุคคลเข้าศึกษาในหลักสูตร"สัตวแพทยศาสตรบัณฑิต" 3 วิธี ดังนี้
คณะสัตวแพทยศาสตร์ มหาวิทยาลัยเทคโนโลยีมหานคร
คณะสัตวแพทยศาสตร์ มหาวิทยาลัยเทคโนโลยีมหานคร เป็นคณะสัตวแพทยศาสตร์ของมหาวิทยาลัยเอกชนแห่งแรกของประเทศไทย โดยตั้งอยู่ ณ 140 ถนนเชื่อมสัมพันธ์ เขตหนองจอก กรุงเทพมหานคร
คณะสัตวแพทยศาสตร์ มหาวิทยาลัยเทคโนโลยีมหานคร ได้ก่อตั้งขึ้นเมื่อ พ.ศ. 2535 โดย ศาสตราจารย์ นายแพทย์ ยงยุทธ สัจจวานิชย์ ได้เชิญ รองศาสตราจารย์ นายสัตวแพทย์ ดร.ดำรง พฤกษราช อดีตอาจารย์หัวหน้าภาควิชาจุลชีววิทยาทางสัตวแพทย์ คณะสัตวแพทยศาสตร์ มหาวิทยาลัยเกษตรศาสตร์ เข้ามาเป็นคณบดีท่านแรก โดยมีจุดมุ่งหมายเพื่อช่วยแบ่งเบาภาระของรัฐในการผลิตบัณฑิตทางสัตวแพทย์เพื่อให้เพียงพอต่อความต้องการของประเทศที่มีการเจริญเติบโตและพัฒนาการทางด้านอุตสาหกรรมปศุสัตว์เพิ่มขึ้นอย่างต่อเนื่อง โดยได้เปิดรับนักศึกษารุ่นแรก ปีการศึกษา 2535-2536 จำนวน 10 คน ต่อมาทบวงมหาวิทยาลัยให้การรับรองมาตรฐานการศึกษาตั้งแต่ปีการศึกษา 2540 เป็นต้นไป (ตามหนังสือทบวงมหาวิทยาลัยที่ ทม 0207/6098 ลงวันที่ 7 เมษายน 2541) และสำนักงานคณะกรรมการข้าราชการพลเรือน (ก.พ.) ให้การรับรองคุณวุฒิปริญญาสัตวแพทยศาสตรบัณฑิต (สพ.บ) ตั้งแต่ปีการศึกษา 2540 เป็นต้นไป (ตามหนังสือ ก.พ. ที่ นร. 0708.8/873 ลงวันที่ 15 พฤษภาคม 2541)คณะสัตวแพทยศาสตร์ เปิดสอนหลักสูตรในระดับปริญญาบัณฑิต 1 หลักสูตรรองศาสตราจารย์ น.สพ.ดร.จตุพร กระจายศรี
ผู้ช่วยศาสตราจารย์ น.สพ.ดร.ทนงศักดิ์ มะมม
อาจารย์ น.สพ.ดร.จำลอง มิตรชาวไทย
อาจารย์ สพ.ญ.ดร.อารยา สืบขำเพชร
อาจารย์ น.สพ.วีรพันธ์ นกแก้ว
อาจารย์ ดร.สรรเพชญ โสภณหยุดทุกวันหยุดนักขัตฤกษ์
พระเจ้าวิลเลิมที่ 3 แห่งเนเธอร์แลนด์
พระเจ้าวิลเลิมที่ 3 แห่งเนเธอร์แลนด์ (, "พระนามเต็ม" วิลเลิม อาเลกซันเดอร์ เปาล์ เฟรเดอริก โลเดอไวก์ ฟัน โอรันเยอ-นัสเซา, "ประสูติ" 19 กุมภาพันธ์ พ.ศ. 2360, "สวรรคต" 23 พฤศจิกายน พ.ศ. 2433) เป็นพระราชโอรสในพระเจ้าวิลเลิมที่ 2 แห่งเนเธอร์แลนด์ และอันนา ปัฟลอฟนาแห่งรัสเซีย
เจ้าชายวิลเลิมประสูติที่กรุงบรัสเซลส์ เป็นพระราชโอรสในพระเจ้าวิลเลิมที่ 2 แห่งเนเธอร์แลนด์ และสมเด็จพระราชินีอันนา ปัฟลอฟนาแห่งรัสเซีย พระราชธิดาในพระเจ้าซาร์พอลที่ 1 แห่งรัสเซีย และสมเด็จพระจักรพรรดินีมาเรีย เฟโอโดรอฟนาแห่งรัสเซีย
ทรงเข้าอภิเษกสมรสกับเจ้าหญิงโซฟีแห่งเวือร์ทเทิมแบร์ค (พระธิดาในพระเจ้าวิลเลียมที่ 1 แห่งเวือร์ทเทิมแบร์คและแกรนด์ดัชเชสแคเทอริน ปัฟลอฟนาแห่งรัสเซีย) ที่เมืองชตุทท์การ์ท ในวันที่ 18 มิถุนายน พ.ศ. 2382
เมื่อสมเด็จพระราชินีโซฟีเสด็จสวรรคตเมื่อวันที่ 3 มิถุนายน พ.ศ. 2420 ทรงเข้าอภิเษกสมรสอีกครั้งกับเจ้าหญิงเอ็มมาแห่งวัลเด็คและไพร์มอนต์ พระธิดาในเจ้าชายจอร์จ วิคเตอร์ เจ้าชายแห่งวัลเด็คและไพร์มอนต์และเจ้าหญิงเฮเลนาแห่งนัสเซา
ถนนปราจีนธานี
ถนนปราจีนธานี หรือ ทางหลวงแผ่นดินหมายเลข 320 สายศาลนเรศวร–สถานีรถไฟปราจีนบุรี เริ่มต้นจากแยกจากถนนสุวรรณศร (ทางหลวงแผ่นดินหมายเลข 33) ที่ทางแยกศาลนเรศวร ตำบลบ้านพระ อำเภอเมืองปราจีนบุรี จังหวัดปราจีนบุรี ผ่านแยกตัดกับทางหลวงชนบท ปจ.2008 ที่แยกดงหัวโขด ผ่านตำบลดงพระราม สิ้นสุดบริเวณจุดตัดทางรถไฟบริเวณหน้าค่ายจักรพงษ์ เขตเทศบาลเมืองปราจีนบุรี มีระยะทางรวม 10 กิโลเมตร
พระอัพภันตราพาธพิศาล (กำจร พลางกูร)
ศาสตราจารย์ นายแพทย์ อำมาตย์ตรี พระอัพภันตราพาธพิศาล (กำจร พลางกูร) ราชบัณฑิตกิตติมศักดิ์ เป็นแพทย์ชาวไทย เคยดำรงตำแหน่งสำคัญของการศึกษาทางการแพทย์โดยดำรงตำแหน่งคณบดีคณะแพทยศาสตร์และศิริราชพยาบาล จุฬาลงกรณ์มหาวิทยาลัย สมาชิกวุฒิสภา และอาจารย์ผู้ทรงคุณวุฒิและรักษาการหัวหน้าแผนกอิสระเภสัชกรรมศาสตร์แห่งจุฬาลงกรณ์มหาวิทยาลัย
กำจร พลางกูร เกิดในกรุงเทพมหานคร เริ่มต้นศึกษาระดับมัธยมศึกษา ณ โรงเรียนเทพศิรินทร์ จากนั้นได้ทุนเล่าเรียนหลวงไปศึกษาต่อทางการแพทย์ เป็นสมาชิกของราชวิทยาลัยการศัลยกรรมประเทศอังกฤษและสำเร็จการศึกษาจากราชวิทยาลัยการแพทย์ประเทศอังกฤษ ภายหลังสำเร้จการศึกษาแล้ว กำจรเข้าดำรงตำแหน่งอาจารย์ประจำคณะแพทยศาสตร์และศิริราชพยาบาล จุฬาลงกรณ์มหาวิทยาลัย เริ่มสอนในวิชาชีวเคมีเมื่อปี พ.ศ. 2460 ควบคู่กับการประกอบวิชาชีพแพทย์ในโรงพยาบาลศิริราช ต่อมากำจรได้รับเลือกให้เป็นหัวหน้าภาควิชากายวิภาคศาสตร์ช่วงปี พ.ศ. 2481 - 2485 ควบคู่กับการดำรงตำแหน่งคณบดีคณะแพทยศาสตร์และศิริราชพยาบาล จุฬาลงกรณ์มหาวิทยาลัย ในช่วงปี พ.ศ. 2481 - 2486 ทั้งนี้กำจรได้ดำรงตำแหน่งรักษาการแผนกอิสระเภสัชกรรมศาสตร์แห่งจุฬาลงกรณ์มหาวิทยาลัยในช่วง พ.ศ. 2481 - 2482 อีกด้วย
กำจร พลางกูร ดำรงตำแหน่งเป็นผู้บัญชากรคนแรกของมหาวิทยาลัยแพทยศาสตร์ ในช่วง พ.ศ. 2485 - 2488 และร่วมก่อตั้งแพทยะสมาคมแห่งกรุงสยาม ซึ่งมีลำดับต่อมาเป็นแพทยสมาคมแห่งประเทศไทยในพระบรมราชูปถัมภ์ เมื่อวันที่ 25 ตุลาคม พ.ศ. 2464
พระยาวิกรมรัตนสุภาษ (ชม ศุขะวณิช)
อำมาตย์เอก พระยาวิกรมรัตนสุภาษ (ชม ศุขะวณิช) เคยดำรงตำแหน่งประธานศาลฎีกา ระหว่าง 1 เมษายน พ.ศ. 2477 - ธันวาคม พ.ศ. 2483 ศึกษาที่โรงเรียนเทพศิรินทร์ เป็นนักเรียนทุนเล่าเรียนหลวงของโรงเรียนที่มีชื่อจารึกอยู่บนกระดานทองของโรงเรียน
ทำงานเป็น อธิบดีศาลฎีกา เมื่อ วันที่ 1 เมษายน พ.ศ. 2477 รับผิดชอบในงานของศาลฎีกา ต่อมาวันที่ 12 ตุลาคม ปี พ.ศ. 2482 ได้มีพระราชบัญญัติแก้ไขเพิ่มเติมพระธรรมนูญศาลยุติธรรม พุทธศักราช 2482 เปลี่ยนชื่ออธิบดีศาลฎีกา เป็น ประธานศาลฎีกา ตำแหน่งอธิบดีศาลฎีกาหรือตำแหน่งประธานศาลฎีกา เป็นประธานในราชการฝ่ายตุลาการ ได้ดำรงตำแหน่งประธานศาลฎีกา (ในชื่อใหม่นี้เป็นคนแรก) มาจนกระทั่งเดือนธันวาคม พ.ศ. 2483
บิลลี่ เข้มตลอด
บิลลี่ เข้มตลอด เป็นอัลบั้มชุดที่ 3 ของ บิลลี่ โอแกน ออกวางตลาดเมื่อปี พ.ศ. 2533 สังกัด แกรมมี่ เอ็นเตอร์เทนเม้นท์ หลังจากออกอัลบั้ม บิลลี่ เข้ม เมื่อปี 2532 แล้ว บิลลี่ โอแกน ได้ตอกย้ำความเข้มมากขึ้นกับแนวดนตรีร็อค โดยมีบทเพลงที่ฮิตติดปากลูกจ้างทั่วประเทศ คือเพลง ลาออก ที่ร้องเหน็บแนมเจ้านาย เพลง หน่อมแน้มไปหน่อย ฝีมือการเขียนของ เสาวลักษณ์ ลีละบุตร จนกลายเป็นวลีติดปากวัยรุ่นในยุคนั้น เพลง จนแต่แจ๋ง บทเพลงแนวจิ๊กโก๋อกหักที่ บิลลี่ โอแกน ได้เขียนทำนองเอง
คนหอนขี้เรื้อน ในคืนเดือนเสี้ยว
คนหอนขี้เรื้อน ในคืนเดือนเสี้ยว เป็นภาพยนตร์ไทยที่ออกฉายเมื่อวันที่ 13 มกราคม พ.ศ. 2548 กำกับโดย วิโรจน์ ทองชิว และออกจำหน่ายโดย พระนครฟิล์ม
สิงห์ (ทศพร รถกิจ) กับ ใหญ่ (จ๊อด เชิญยิ้ม) กำลังล่าหมาป่าตัวสุดท้ายที่กัด เดือน (ปริญญาทิพย์ หนูเทศ) เมียสาวของสิงห์ที่ท้องแก่ ที่ตึกต้องห้ามมี ตาย้อย(โย่ง เชิญยิ้ม)กับหลาน ชื่อ อนิรุธ (สายัณห์ ดอกสะเดา) อาศัยอยู่ เป็นทายาทหมาป่าตัวสุดท้าย ที่ยังวัยเยาว์จึงถูกตาย้อยกักขังล่ามโซ่ไว้อย่างปลอดภัย ภายในห้องลับ ๆ ภายในตึกจึงเป็นที่มาของตึกต้องห้าม ซึ่งไม่มีใครกล้าย่างกรายเข้าไป แม้กระทั่งซอยที่เป็นที่ตั้งของตัวตึกก็ยังไม่มีใครกล้าเดินเฉียดเข้าไป คงมีแต่ แฟร้งค์ (โหน่ง ชะชะช่า)หนุ่มคุ้ยเขี่ยเท่านั้นที่หนีการไล่กระทืบจาก น้าแดง(ค่อม ชวนชื่น)กับถั่วดำ (สังข์ ดอกสะเดา)เข้ามาหลบภัยในซอยต้องห้ามและรอดตัวได้ทุกครั้ง แต่แล้วครั้งสุดท้ายนี้เอง ที่แฟร้งค์ไม่สามารถออกจากซอยได้ เนื่องจากน้าแดงกับไอ้ถั่วดำเฝ้าอยู่ปากซอยแฟร้งค์จึงหลบเข้าไปในตัวตึกต้องห้าม และคืนนั้นเป็นคืนที่พระจันทร์เต็มดวง จึงโดนอนิรุธ ผู้กลายร่างเป็นหมาป่ากัดเข้าที่ต้นคอ แฟร้งค์หนีออกมาได้ด้วยความงุนงง ขุนเดช(สมเล็ก ศักดิกุล) หัวหน้าแก๊งค์คุ้ยเขี่ยผู้ฉ้อฉลและมี ขุนหนวก(สุเทพ สีใส)เลขาประจำตัวขุนเดชทราบเรื่องที่น้าแดงกับไอ้ถั่วดำไม่สามารถนำตัวแฟร้งค์มาร่วมแก๊งค์ได้ เนื่องจากแฟร้งค์หนีเข้าไปซ่อนตัวอยู่ในซอยต้องห้ามทุกครั้ง ขุนเดช จึงมอบหน้าที่นี้ให้กับ ฉู่ฉี่(เดบาร่าห์ ซี)ดำเนินการต่อ ฉู่ฉี่ หญิงสาววัย 18 ปี ที่ทั้งห้าวและบ้าบิ่นมีความสนิทสนมกับแฟร้งค์อยู่แล้ว จึงเข้ามาชักชวนแฟร้งค์ให้เข้าแก๊งค์ แต่แฟร้งค์ไม่ยอมเพราะกลัวขุนเดชขี้โกง ฉู่ฉี่สังเกตเห็นแฟร้งค์มีพฤติกรรมคล้ายหมาขึ้นทุกที จนฉู่ฉี่แปลกใจแต่แฟร้งค์ก็ปฏิเสธทุกครั้งไป สิงห์กับใหญ่ก็ว่าจ้างให้ขุนเดชกับพวกแก๊งค์คุ้ยเขี่ยช่วยสืบหาตัวหมาป่า
คืนนี้เดือนเสี้ยวแฟร้งค์ เกิดอาการเจ็บปวดขึ้นตามร่างกายและกลายร่างเป็นหมาป่าในที่สุด แต่สารรูปกลับไม่เหมือนหมาป่าตามตำนาน แต่กลับเป็นหมาป่าขี้เรือน ในขณะที่ฉู่ฉี่โดนพวกน้าแดงกับไอ้ถั่วดำฉุดกระชากหมายจะปลุกปล้ำ พอดีที่แฟร้งค์กลายร่างเป็นหมาป่าขี้เรื้อนและตามไปช่วยฉู่ฉี่ไว้ได้ น้าแดงไอ้ถั่วดำจึงแจ้งพวกขุนเดช สิงห์ใหญ่และพวกแก๊งค์ คุ้ยเขี่ยให้บุกเข้าไปในตึกต้องห้าม และพบตาย้อยกับอนิรุธ แต่อนิรุธหนีไปได้และสวนกันกับแฟร้งค์หมาป่าขี้เรือนสิงห์กับใหญ่และคนอื่น ๆ คิดว่าแฟร้งค์เป็นหมาป่าขี้เรื้อน เป็นตัวที่กัดเดือนจึงตามล่าเอาชีวิตเพื่อควักหัวใจไปให้เดือนกินแต่ขุนเดชไม่ได้ตามไปแต่กลับจับอนิรุธที่ร่างกายอ่อนแอหลบซ่อนตัวอยู่บริเวณหน้าตึก ต่อมาฉู่ฉี่คิดว่าแฟร้งค์เป็นหมาป่าขี้เรื้อนจึงมาพบตาย้อยเพื่อให้ช่วยรักษา แต่อนิรุธถูกขุนเดชจับตัวไป ฉู่ฉี่กับ ตาย้อย จึงแอบเข้าไปช่วยอนิรุธออกมาได้ ขุนเดชรู้โกรธมากจึงกลายร่างเป็นหมาป่าและตามล่าตัวอนิรุธ ส่วนสิงห์กับใหญ่ก็ตามล่าแฟร้งค์หมาป่าขี้เรือนอย่างกระชั้นชิด แล้วสิ่งที่คาดไม่ถึงก็เกิดขึ้นเมื่ออนิรุธที่ร่างกายอ่อนแอกับแฟร้งค์หมาป่าขี้เรือนวิ่งชนกันจังเบ้อเริ่มและกลายร่างเป็นหมาป่าที่ทั้งสูงทั้งใหญ่และน่ากลัว ทำให้ฉู่ฉี่ถึงกับตะลึงกับภาพที่เห็นสิงห์กับใหญ่จำหมาป่าขุนเดชได้และรู้ความจริงว่าขุนเดชคือหมาป่าที่ตัวเองล่าอยู่
ชุมทางรถไฟผี
ชุมทางรถไฟผี ออกฉายเมื่อวันที่ 10 พฤษภาคม พ.ศ. 2550 กำกับและเขียนบทภาพยนตร์โดย สุขุม เมธาวนิช
กระดูกขา
กระดูกขา () ประกอบด้วยกระดูก 8 ชิ้น (ข้างละ 4 ชิ้น) อาจหมายถึง
กูดเกิร์ลกอนแบด
กูดเกิร์ลกอนด์แบด () คือสตูดิโออัลบั้มลำดับที่สามของริอานน่า นักร้องแนวอาร์แอนด์บีเชื้อสายอเมริกัน ออกจำหน่ายเมื่อวันที่ 4 มิถุนายน พ.ศ. 2550 ในยุโรปและวันที่ 5 มิถุนายน พ.ศ. 2552 ในสหรัฐอเมริกา อัลบั้มนี้ประสบความสำเร็จโดยขึ้นชาร์ตอันดับ 1 ใน 10 ใน 25 ประเทศทั่วโลก โดยอัลบั้มนี้ริอานน่าได้ทำงานร่วมกับโปรดิวเซอร์หลายคน อาทิ อีวาน โรเจอร์ส, คาร์ล เสตอร์เคน, และทิมเบอร์แลนด์ รวมทั้งนี-โย่ ซึ่งร่วมประพันธ์เพลงบางเพลงในอัลบั้มนี้ เพลงในอัลบั้มเป็นการผสมผสานระหว่างอัปเทมโปและบัลลาดส์ ทำให้อัลบั้มนี้ได้รับการวิจารณ์เชิงบวกเป็นส่วนใหญ่ และได้รับการเสนอชื่อเข้าชิงรางวัลแกรมมี่ในปี พ.ศ. 2551 กว่า 6 รางวัลจาก 9 รางวัล อัลบั้มนี้นับว่าเป็นอัลบั้มที่ประสบความสำเร็จสูงสุดของริอานน่าเมื่อเปรียบเทียบกับอัลบั้มที่ผ่านมา ได้แก่ "มิวสิกออฟเดอะซัน" และ "อะเกิร์ลไลค์มี"
ฟูลมูนปาร์ตี้
ฟูลมูนปาร์ตี้ ( แปลว่า "งานฉลองพระจันทร์วันเพ็ญ") เป็นงานฉลองบนชายหาด จัดขึ้นที่หาดริ้น เกาะพะงัน จังหวัดสุราษฎร์ธานี ทุกๆ คืนที่พระจันทร์เต็มดวง
งานฉลองมีจุดเริ่มต้นมาจากการจัดงานเลี้ยงส่งขอบคุณให้กับกลุ่มนักท่องเที่ยวประมาณ 20-30 คนเมื่อ พ.ศ. 2528 ที่ดิสโกเทคซึ่งอยู่ไม่ไกลจากชายหาดนัก ต่อมาฟูลมูนปาร์ตี้ก็เป็นที่นิยมอย่างรวดเร็วจากการบอกต่อกันไปปากต่อปาก จนกระทั่งปัจจุบันมีผู้เข้าร่วมถึง 20,000-30,000 คนต่อครั้ง บาร์ทุกร้านที่อยู่บนชายหาดของหาดริ้นจะยังคงเปิดอยู่และเล่นเพลงประเภทอาร์แอนด์บี เฮาส์ และเร็กเก้ หลังจากพระอาทิตย์ตก และงานฉลองจะจัดต่อเนื่องไปจนกระทั่งพระอาทิตย์ขึ้นของวันใหม่
ฟูลมูนปาร์ตี้กลายเป็นส่วนหนึ่งของแผนการเดินทางของนักท่องเที่ยวจำนวนมากในเอเชีย การเข้าร่วมงานนั้นไม่เสียค่าใช้จ่ายแต่อย่างใด ในปีที่ผ่านมา ผู้ประกอบการในพื้นที่ได้พยายามที่จะเพิ่มความถี่ของงานฉลอง เช่นจัดในคืนที่พระจันทร์ครึ่งดวง (Half Moon Party) หรือในคืนเดือนมืด (Black Moon Party) อีกด้วย
ฟูลมูนปาร์ตี้เคยเป็นฉากสำคัญของภาพยนตร์เรื่อง "Last Stop for Paul" และมีเนื้อหาส่วนหนึ่งในภาพยนตร์ไทยเรื่อง "ปิดเทอมใหญ่ หัวใจว้าวุ่น"
การบริหารงานยุติธรรม
การบริหารงานยุติธรรม " () " เป็นการบริหารจัดการงาน ที่เกี่ยวข้องกับระบบงานยุติธรรม ได้แก่ องค์กรตำรวจ อัยการ ศาล ราชทัณฑ์และคุมประพฤติ โดยเฉพาะเรื่องหลักการบริหาร
การบังคับใช้กฎหมายอาญา การแก้ปัญหาการกระทำความผิดในสังคม ตลอดทั้งการบริหารเพื่อความปลอดภัยภายในองค์กรเอกชน
1. ในภาคเอกชน ทำงานบริษัทเอกชนในแผนกานบริหารความสงบและความปลอดภัย เกี่ยวกับบุคลากรและกิจกาของบริษัทโดยทั่วไป แผนกวิจัยและการวางแผน
2. ในภาครัฐบาล
3. ในภาครัฐวิสาหกิจและธนาคาร ทำงานแผนกบุคลากรกองการเจ้าหน้าที่เพื่อควบคุมและรักษาไว้ซึ่งระเบียบ กฎ ข้อบังคับและอื่นๆ เป็นผู้ประสานงานกับหน่วยงานอื่นในกรณีมีปัญหาพิพาทและการใช้กฎหมายโดยทั่วไป รวมทั้งทำงานแผนกวางแผนและพัฒนา
ผู้จบการศึกษาปริญญาตรีสาขาบริหารงานยุติธรรมและความปลอดภัย สามารถสอบเข้าศึกษาต่อในระดับปริญญาโททั้งในและต่างประเทศ ในประเทศไทย ได้แก่ คณะรัฐศาสตร์และนิติศาสตร์ สาขาการบริหารงานยุติธรรมและสังคม คณะสังคมศาสตร์ สาขาบริหารงานยุติธรรม มหาวิทยาลัยเกษตรศาสตร์, คณะสังคมสงเคราะห์ศาสตร์ สาขาบริหารงานยุติธรรม มหาวิทยาลัยธรรมศาสตร์, คณะสังคมศาสตร์ สาขาอาชญาวิทยา มหาวิทยาลัยมหิดล และคณะรัฐประศาสนศาสตร์ สาขาบริหารงานยุติธรรม สถาบันบัณฑิตพัฒนบริหารศาสตร์
เบรนแดน เฟรเซอร์
เบรนแดน เจมส์ เฟรเซอร์ () เกิดวันที่ 3 ธันวาคม พ.ศ. 2511 เป็นนักแสดงชาวแคนาดา-อเมริกัน
เบรนแดน เฟรเซอร์ เกิดที่เมืองอินดีแอนาโพลิส รัฐอินดีแอนา เป็นบุตรของปีเตอร์ เฟรเซอร์ ผู้บริหารการท่องเที่ยวชาวแคนาดาซึ่งเดินทางและย้ายที่อยู่อยู่บ่อยครั้ง เบรแดนศึกษาระดับอุดมศึกษาที่ Cornish College of the Arts ในซีแอตเติล เขามีผลงานแสดงภาพยนตร์เรื่องแรกคือเรื่อง "Dogfight" จากนั้นแสดงในเรื่อง "Encino Man" ประชันบทกับ พอลลี่ ชอร์ หลังจากนั้นมีบทในภาพยนตร์เรื่อง "School Ties" โดยรับบทเป็นนักเรียนหนุ่มชาวยิวที่ดีเด่นทั้งเรื่องเรียนและการกีฬา ในภาพยนตร์เรื่องนี้มีดาราร่วมแจ้งเกิดอย่าง แมทท์ เดมอน, เบน แอฟเฟล็ค และคริส โอ ดอนเนล
หลังจากนั้นเขารับบทที่เบาลงอย่างเช่น "Airheads, The Scout , George of the Jungle" และ "With Honors" หลังจากนั้นเขาได้แสดงใน ในเรื่อง "Gods and Monsters" ซึ่งได้รับการเสนอชื่อเข้าชิงรางวัลออสการ์ด้วย และต่อมาแสดงในภาพยนตร์ฟอร์มยักษ์เรื่อง "เดอะมัมมี่ คืนชีพคำสาปนรกล้างโลก" ซึ่งสร้างชื่อให้กับเขา
ไพบูลย์เกียรติ เขียวแก้ว
ไพบูลย์เกียรติ เขียวแก้ว (ชื่อเล่น ปั่น) เกิดเมื่อวันที่ 4 สิงหาคม พ.ศ. 2495 เป็นนักร้อง นักแสดงชาวไทย
ไพบูลย์เกียรติ เขียวแก้ว เป็นบุตรคนสุดท้องใน 8 คน ศึกษาระดับมัธยมจากโรงเรียนอำนวยศิลป์พระนคร และระดับอุดมศึกษาจากคณะรัฐศาสตร์ มหาวิทยาลัยรามคำแหง เคยทำงานที่องค์การขนส่งมวลชนกรุงเทพ และยังเป็นมัคคุเทศก์ ภาษาสเปน
เคยเป็นนักร้องนำวง The Bless มีสมาชิก คือ มือกีต้าร์ สุรสีห์ อิทธิกุล ,มือเบส สมชาย กฤษณะเศรณี ,มือกลอง โชด นานา และออกผลงานเดี่ยวหลายชุด ผลงานอัลบั้มแรกกัลค่ายครีเอเทีย มีเพลงดังอย่าง "รักนิรันดร์", "ฉันยังคอย", "พ่อ" ต่อมาผลงานอัลบั้มชุดที่ 2 ก็มีเพลงดังอย่าง "รักยืนยง", "รักล้นใจ" แต่ออกผลงานกับค่ายครีเอเทียได้ 3 ชุดจึงย้ายไปอยู่กับค่าย Marketing & Concept ได้เพียงชุดเดียว จึงย้ายมาอยู่แกรมมี่ แล้วต่อมาเปิดค่ายเอง คือค่าย Oh! My God จนในปี 2544 จึงย้ายกลับไปแกรมมี่เช่นเดิม ตั้งแต่ชุด Be Cool
ทางด้านผลงานการแสดงมีผลงานละครอย่าง พ่อจ๋าหาแม่ให้หน่อย,นางฟ้าสีรุ้ง,บ้านแตกสาแหรกไม่ขาด,แม่เลี้ยงต่างดาว,พ่อแกแม่ฉัน และยังมีผลงานภาพยนตร์อย่าง "ฝันบ้าคาราโอเกะ" (2540), "เกิร์ลเฟรนด์ 14 ใสกำลังเหมาะ" (2545) ซึ่งจากภาพยนตร์เรื่องนี้เองทำให้เขาได้รับรางวัลผู้แสดงสมทบชายยอดเยี่ยม จากรางวัลชมรมวิจารณ์บันเทิง ในปี พ.ศ. 2545
ผลงานเพลงสตูดิโออัลบั้มของปั่น มีอยู่ 10 อัลบั้มไพรันดร์พันไพ
ฮารูนะ อันโนะ
ฮารูนะ อันโนะ () เกิดในวันที่ 9 เมษายน ปี พ.ศ. 2531 ในจังหวัดคูมาโมโตะ ประเทศญี่ปุ่น เป็นดาราไอดอล ชาวญี่ปุ่น
แจ้งเกิดจากการเป็นดาราไอดอล U-15 มีผลงานทั้งการ ถ่ายแบบหนังสือ และถ่ายแบบ VDO.
เจสสิกา บีล
เจสสิกา แคลร์ บีล () เกิดเมื่อวันที่ 3 มีนาคม ค.ศ. 1982 เป็นนักแสดงชาวอเมริกันและอดีตนางแบบ เธอเคยได้รับตำแหน่ง ผู้หญิงที่เซ็กซี่ที่สุด จาก "นิตยสาร Esquire"
เจสสิกา บีล เกิดที่ Ely ในมินนิโซตา ตอนเด็กฝันอยากเป็นนักร้อง และเริ่มแสดงตอนอายุ 9 ขวบ ในละครเวทีอย่าง Annie, The Sound of Music และ Beauty and the Beast หลังจากนั้นไม่นานก้าวสู่การเป็นนางแบบ และพรีเซ็นเตอร์โฆษณาหลังจากเข้าแข่งขันใน The International Modeling และ Talent Association’s Annual Conference ในปี 1994
เธอเล่นซีรีส์ทางโทรทัศน์ครั้งแรกในเรื่อง 7th Heaven และทำให้เธอมีผลงานภาพยนตร์ตามมาอีกหลายเรื่อง อย่าง Elizabeth Town กำกับโดย คาเมรอน โครว์ ร่วมกับ ออร์แลนโด บลูม, คริสเต็น ดันส์ และซูซาน ซาแรนดอน, หนังแอ๊คชั่น ระทึกขวัญเรื่อง Stealth แสดงร่วมกับ จอช ลูคัส และ เจมี่ ฟ็อกส์, Blade: Trinity ประกบ เวสลี่ย์ สไนป์, คริส คริสทอฟเฟอร์สัน และไรอัน เรย์โนลด์, Texas Chainsaw Massacre หนังสยองขวัญที่ถูกนำมาทำใหม่, Cellular แสดงร่วมกับคิม บาซิงเจอร์ และ คริส อีแวนส์, The Rules of Attraction ของผู้กำกับ โรเจอร์ อวารี่, หนังโรแมนติคคอเมดี้ Summer Catch ประกบ เฟร็ดดี้ พรินซ์ จูเนียร์ และ I’ll Be Home For Christmas แสดงกับโจนาธาน เทย์เลอร์ โธมัส และยังมี Home of the Brave ประกบ แซมวล แอล แจ๊คสัน และ คริสติน่า ริชชี่, The Illusionist ประกบ เอ็ดเวิร์ด นอร์ตัน และ พอล จิอาแม็ตติ และ London ประกบ เจสัน สเตแธม, คริส อีแวนส์ และเคลี่ การ์เนอร์
ด้านชีวิตส่วนตัว ในยามว่าจะทำงานการกุศล โดยเฉพาะโครงการเพื่อสัตว์ป่าต่างๆ เธอมีงานอดิเรกคือ ฟุตบอล, บัลเล่ต์, วิ่ง, โยคะ และปีนเขา กับสุนัขชื่อ อีสต์ ปัจจุบันบีลอาศัยอยู่ในลอสแอนเจลิส